title: Money, Money, Money

text: ”Money, Money, Money” on ruotsalaisen Abba-yhtyeen kappale vuonna 1976 julkaistulta albumilta "Arrival". Se ilmestyi myös singlenä. Laulua pidetään esimerkkinä siitä, kuinka Abba kykeni yhdistämään eurooppalaisen kabareetradition vaikutteet anglosaksisiin rytmeihin ja tekemään kokonaisuudesta nykyaikaista popmusiikkia. Benny Anderssonin mielestä ”Money, Money, Money” on "Arrival"-albumin huippukohta.


title: Money, Money, Money

text: Kappaleen nimi oli jo työstövaiheessa ”Money, Money, Money”. Björn Ulvaeus oli kuitenkin sitä mieltä, että aiheesta oli tehty tarpeeksi lauluja, ja yritti kehittää siihen toisenlaiset sanat. Eräässä vaiheessa tuotos sai vaikutteita romanimusiikista, jolloin se nimettiin ”Gypsy Girliksi”. Ulvaeuksen mukaan se kuulosti kuitenkin hahmottomalta ja kömpelöltä, joten hän palasi alkuperäiseen nimeen – ”se yksinkertaisesti kuulosti parhaalta”.


title: Money, Money, Money

text: Kappaleen laulaa Anni-Frid Lyngstad.


title: Dedovitši

text: Dedovitši () on kaupunkityyppinen taajama Pihkovan alueen itäosissa Venäjällä. Se sijaitsee Dnosta etelään Novosokolnikiin vievän Venäjän rautateiden pääradan varrella; taajamassa on rautatieasema. Alueen pääkaupunki Pihkova sijaitsee linnuntietä noin 100 kilometrin etäisyydellä lännessä. Taajama on 14 692 asukkaan Dedovitšin piirin keskuspaikka, jossa asui 8 798 henkeä (2010).


title: Palkino

text: Palkino () on pieni kaupunkityyppinen taajama Venäjän Pihkovan alueella. Taajama sijaitsee noin 37 kilometriä alueen pääkaupunki Pihkovasta etelälounaaseen. Palkino on 8 826 asukkaan Palkinon piirin keskus, jossa asui 2 924 henkeä (2010).


title: Kunja

text: Kunja () on pieni kaupunkityyppinen taajama Pihkovan alueen kaakkoisosassa Venäjällä. Taajama sijaitsee Velikije Lukista itään kohti Moskovaa vievän Venäjän rautateiden pääradan varrella; taajamassa on rautatieasema. Velikije Lukiin on maanteitse noin 36 kilometrin matka, rautateitse hieman vähemmän. Taajama on 10 277 asukkaan Kunjan piirin keskuspaikka, jossa asui 3 127 henkeä (2010).


title: Usvjaty

text: Usvjaty () on pieni kaupunkityyppinen taajama Pihkovan alueen eteläosassa Venäjällä. Taajama sijaitsee Nevelstä kaakkoon vievän valtatien varrella, kahden järven äärellä. Neveliin on maanteitse 59 kilometriä. Taajama on 5 598 asukkaan Usvjatyn piirin keskus, jossa asui 2 961 henkeä (2010).


title: Bežanitsy

text: Bežanitsy () on kaupunkityyppinen taajama Pihkovan alueen itäosissa Venäjällä. Se sijaitsee Dnosta etelään Novosokolnikiin vievän Venäjän rautateiden pääradan varrella; taajamassa on rautatieasema. Etelässä sijaitsevaan Velikije Lukiin on maanteitse runsaan 90 kilometrin matka. Bežanitsyn kaupunkimainen taajama on 13 264 asukkaan Bežanitsyn piirin keskus. Keskustaajamassa oli 4 333 asukasta (2010).


title: Loknja

text: Loknja () on kaupunkityyppinen taajama Pihkovan alueen itäosissa Venäjällä. Se sijaitsee Dnosta etelään Novosokolnikiin vievän Venäjän rautateiden pääradan varrella; taajamassa on rautatieasema. Etelässä sijaitsevaan Velikije Lukiin on maanteitse noin 70 kilometrin matka; luoteessa olevaan Pihkovaan on noin 200 kilometriä. Loknjan kaupunkimainen taajama on 9 535 asukkaan Loknjan piirin keskus. Keskustaajamassa oli 3 872 asukasta (2010).


title: Reaching for the World

text:
Reaching for the World on yhdysvaltalaisen Harold Melvin & the Blue Notes -soulyhtyeen studioalbumi vuodelta 1976.1. Reaching for the World – 4:24
2. Where There's a Will – There's a Way – 4:05
3. After You Love Me, Why Do You Leave Me – 4:42
4. Sandman – 4:25 1. Hostage Part 1 & 2 – 6:30
2. He Loves You And I Do Too – 3:37
3. Big Singing Star – 3:33
4. Stay Together – 5:00


title: Belgradin offensiivi

text: Belgradin offensiivi oli toisessa maailmansodassa puna-armeijan operaatio Bagrationiin liittynyt hyökkäys, jonka tarkoituksena oli vapauttaa Jugoslavia saksalaismiehityksestä. Neuvostoliiton joukkojen lisäksi taisteluun osallistuivat Jugoslavian partisaanit ja Bulgarian kansanarmeija. Jugoslaviaa puolustivat tuolloin Saksan Armeijaryhmä E:n ja Armeijaryhmä F:n joukot. Taistelu alkoi 14. syyskuuta ja päättyi 24. marraskuuta 1944. Pääkaupunki Belgrad vallattiin 20. lokakuuta ja Skopje 13. marraskuuta. Taistelun aikana saksalaisjoukkojen komentaja Wilhelm Schneckenburger kaatui. Taistelun seurauksena pääosa saksalaisjoukoista vetäytyi Jugoslaviasta, mutta Sarajevo ja Zagreb pysyivät miehitettyinä sodan loppuun saakka.


Suomen Marsalkka Mannerheimin 75-vuotispäivän muistokivi paljastettiin Imatralla vuonna 1983. Mannerheim täytti 75 vuotta vuonna 1942. Muistokiven viivästymisen taustalla on se, että Adolf Hitler vieraili syntymäpäivillä. Kiven olemassaolo ei ole kovin yleisesti tiedossa.


title: Suomen Marsalkka Mannerheimin 75-vuotispäivän muistokivi

text: Kiven nykyinen sijaintipaikka on Saimaanhovintien alkupäässä, jonne se siirrettiin 1994 muutaman sadan metrin päästä laajentuvalta teollisuusalueelta.


text: Muistokiven hankkimisen taustalla on paikallinen kadettipiiri. Kiven valmisti ja lahjoitti paikallisille sotaveteraaneille paikallinen kiviliike vuonna 1983. Kiven äärellä pidetään vuosittain Mannerheimin syntymäpäivänä 4. kesäkuuta tilaisuus, jossa kiven tarina kerrotaan.


title: Artigas

text: Artigas on kaupunki Uruguayssa, Artigasin departementissa. Vuonna 2011 sen väkiluku oli 40 657.


title: Artigas

text: Kaupunki on jokisatama Cuareimin varrella harvaan asutulla alueella lähellä Brasilian rajaa. Se on perustettu vuonna 1852 nimellä San Eugenio, ja sen nimi muutettiin myöhemmin itsenäistymisen ajan kansallissankari José Gervasio Artigasin mukaan.


title: Jouni Haatainen

text: Jouni Tapio Haatainen (s. 28. maaliskuuta 1976 Kuopio) on suomalainen keskimatkojen juoksija. Hän edustaa Jyväskylän Kenttäurheilijoita ja hänen valmentajanaan on vuodesta 2001 lähtien toiminut Susanna Parkkisenniemi. Kalevan kisoista Haatainen on voittanut hopeaa ja pronssia 800 metrin juoksussa. Lisäksi hän on saavuttanut ulkoratojen SM-kilpailuista hopeaa ja pronssia 4 × 400 metrin viestijuoksussa, kaksi pronssia 4 × 1 500 metrin viestijuoksussa sekä kultaa maastojuoksun joukkuekilpailussa. Sisäratojen SM-kilpailuista Haatainen on saavuttanut hopeaa ja pronssia 800 metrin juoksussa.


title: Katri Paananen

text: Katri Paananen (s. 28. maaliskuuta 1975) on suomalainen seitsenottelija. Hän edustaa Jyväskylän Kenttäurheilijoita ja hänen valmentajanaan toimii Eero Palola. Kalevan kisoista Paananen on saavuttanut seitsenottelun hopeaa vuonna 2001.


title: Vallabhbhai Patel

text: Sardar Vallabhbhai Jhaverbhai Patel (31. lokakuuta 1875 – 15. joulukuuta 1950) oli intialainen itsenäisyystaistelija ja maan ensimmäinen sisäministeri. Patel teki elämäntyönsä Kongressipuolueessa.


title: That’s Me

text: ”That’s Me” on ruotsalaisen Abba-yhtyeen kappale, joka ilmestyi vuonna 1976 albumilla "Arrival". Lisäksi Discomate-yhtiö julkaisi sen singlenä Japanissa, missä kappale nousi listan 75. sijalle. B-puoli oli ”Money, Money, Money”.


title: That’s Me

text: Singlestä otettiin uusintapainos vuonna 1980.


title: Itä- Grand Bahama

text: Itä- Grand Bahama on yksi Bahaman hallintoalueista. Se on yksi Grand Bahaman saaren kolmesta alueesta ja sijaitsee saaren itäosassa. Hallintoalueen keskus on High Rock.


title: Mercedes-Benz S-sarja (W116)

text: Mercedes-Benz W116 on ensimmäinen virallinen S-sarjan Mercedes-Benz-malli. 450S-malli valittiin Vuoden Autoksi Euroopassa 1974.


title: Mercedes-Benz S-sarja (W116)

text: Mallia valmistettiin vuosina 1972–1980 yhteensä 473 035 kappaletta. Auto on suuri luksusluokan sedan ja se on ulkomitoiltaan edeltäjäänsä suurempi, mutta sisätiloiltaan samankokoinen. W116 on yksi ensimmäisistä autoista, jossa oli saatavilla lukkiutumattomat ABS-jarrut ja turbodieselmoottori.Malleissa 280 SE:stä 450 SE:hen oli vuosina 1972–1974 käytössä Bosch D-Jetronic -polttoaineruiskutusjärjestelmä, joka vaihdettiin vuodesta 1975 alkaen K-Jetronic-järjestelmään. Samalla venttiilien säätö muuttui mekaanisesta hydrauliseksi. Autosta oli yksi kaasutinversio – 280, jossa oli Solex 4A1 -kaasutin.


title: Mercedes-Benz S-sarja (W116)

text: 300 SD oli saatavilla vain Yhdysvalloissa ja Kanadassa.


title: Mercedes-Benz S-sarja (W116)

text: 450 SEL 6.9: moottori pohjautui 600:n (W100) 6,3-litraiseen M100-versioon, jossa sylinterin halkaisijaa oli kasvatettu ja muutettu mekaaninen polttoaineruisku Boschin K-jetronic-ruiskujärjestelmään. Moottorissa oli kuivasumppuvoitelu. 6,9-litrainen V8-moottori on suurin eurooppalainen sarjatuotantomoottori, jota on käytetty siviiliautotuotannossa.


title: Brasilianiitti

text: Brasilianiitti on korukiviin käytetty mineraali, joka on harvinainen. Siitä tehdyt korukivet eivät ole varsinaisia jalokiviä, vaan kuuluvat jalokiviin asian laajemmassa merkityksessä.


title: Brasilianiitti

text: Nimi tulee siitä, että brasilianiittia löydettiin ensimmäisen kerran Brasiliasta. Tätä mineraalia on löytynyt myös Yhdysvalloista, Tšekin tasavallasta, Saksasta ja Kanadasta. Sitä löytyy savisista pegmatiittiesiintymistä, mistä todennäköisesti löytyy myös latsuliittia ja apatiittia.


title: Brasilianiitti

text: Brasilianiitti on joko väritön tai se on keltainen tai kellanvihreä. Siinä on lasimainen kiilto.


title: Brasilianiitti

text: Hionnassa useimmiten käytetty menetelmä on viistehionta, mutta myös pyöröhiontaa voidaan käyttää.


title: Länsi- Grand Bahama

text: Länsi- Grand Bahama on yksi Bahaman hallintoalueista. Se on yksi Grand Bahaman saaren kolmesta hallintoalueesta ja sijaitsee saaren länsiosassa. Alue ympäröi Freeportin kaupunkia.


title: Länsi- Grand Bahama

text: Freeportin läheisyyden vuoksi alueella on useita pikkukaupunkeja. Alueen hallinnollinen keskus sijaitsee Eight Mile Rockissa. Länsi- Grand Bahaman hallinto on jaettu kunnallisesti neljään osaan: West End, Itäinen Eight Mile Rock, Läntinen Eight Mile Rock ja Pinder's Point.


title: Turkubus

text: Turkubus, Lehtisen Linja Oy, on turkulainen linja-autoyritys.


title: Turkubus

text: Paattisilla alkoi linja-autoliikenne vuonna 1923. Tuolloin liikennelupa oli Niilo Sipilän, mutta vuonna 1927 hän luopui siitä. Maatalon renki Lauri Lehtinen, joka oli kiinnostunut autoista, lähetti liikennelupa-anomuksen läänin maaherralle 24.10.1927. Kun rahoitus oli saatu järjestettyä, hän aloitti liikenteen Paattisilta Turkuun 4. marraskuuta 12-paikkaisella Chevroletilla.


title: Turkubus

text: Seuraavana vuonna talollisen poika Iivari Laakso sai myös liikenneluvan Paattisilta Turkuun. Molemmat lähtivät Paattisilta Turkuun arkipäivisin klo 7.00 ja takaisin Turusta klo 15.00. Lopulta Laakso ja Lehtinen alkoivat liikennöidä yhdessä. Molemmilla oli yksi päivittäinen vuoro Turkuun ja takaisin.


title: Turkubus

text: Vuonna 1939 Laakso ja Lehtinen ostivat yhteisen Autokori Oy:n korittaman Volvon. Seuraava auto ostettiin 1947, tällä kertaa Volvo Nummelan korilla. 1950 hankittiin Citroën ja Leyland seuraavana vuonna.


title: Turkubus

text: Vuonna 1955 Laakso & Lehtinen sai liikenneluvan kolmelle linja-autolle linjalle Turku-Maarian ylikäytävä-Auvaismäki.


title: Turkubus

text: Lauri Lehtinen kuoli 1956, jolloin yrityksen johtoon astui Iivari Laakso ja Lauri Lehtisen pojat, Untamo ja Taito Lehtinen. Avoin yhtymä Laakso & Lehtinen perustettiin 1962. Kun Paattisten kunta liitettiin Turkuun vuonna 1973, vanhat liikenneluvat säilyivät vuoteen 1976. Laakso & Lehtinen päätti liittyä TLO:hon.


title: Turkubus

text: Iivari Laakso kuoli 1976 ja merkittävä osa yrityksestä siirtyi Lehtisen suvulle. Yrityksen johtajaksi siirtyi Untamo Lehtinen.


title: Turkubus

text: 1984 Lehtiselle myönnettiin lupa liikennöidä Moisioon. Samana vuonna Iivari Laakson perikunta myi yrityksen loput osuudet Lehtisille. Yrityksen nimi muuttui Linja-autoyhtiö Lehtiseksi vuonna 1985 ja se toimi avoimena yhtiönä. Vuonna 1990 yhtiömuoto muuttui osakeyhtiöksi ja nimeksi tuli Lehtisen Linja Oy. Toimitusjohtajaksi nimettiin Taito Lehtisen poika, Jari Lehtinen. Vuonna 1999 otettiin käyttöön aputoiminimi Turkubus.


title: Tiarajudens

text: Tiarajudens (nimen merkitys: "”Tiarajú-alueen hammas”") on sukupuuttoon kuollut Anomodontia-ryhmään kuuluva permikautinen terapsidisuku. Siihen kuulu yksi tunnettu laji "Tiarajudens eccentricus" (lajinimi viittaa hampaiden erikoisuuteen).


title: Tiarajudens

text: "Tiarajudens" oli kasvinsyöjä, joka eli nykyisen Etelä-Amerikan alueella, Brasiliassa noin 260 miljoonaa vuotta sitten. "Tiarajudensilla" oli hyvin suuret ja ”sapelimaiset” kulmahampaat. Sillä oli kuitenkin muuten kasvinsyöjälle tyypilliset hampaat kuten kasvien leikkaamiseen soveltuvat etuhampaat ja suuret poskihampaat. Tämä terapsidi saattoi käyttää kulmahampaitaan petojen pelotteluun tai lajinsisäisessä kilpailussa. "T. eccentricus" on yksi osoitus siitä, että nisäkkäiden varhaisilla sukulaisilla oli jo monenlaisia erikoistuneita hampaistoja. Ennen "T. eccentricusin" löytymistä ”sapelihampaisia” kasvinsyöjiä oli tunnettu vai kenotsooiselta maailmankaudelta.


title: Tiarajudens

text: Cisneros "et al.", 2011:


title: Mercedes-Benz S-sarja (W222)

text:
Mercedes-Benz W222 on Mercedes-Benzin uusin S-sarjan malli ja Mercedes-Benz W221:n seuraaja.
Autosta valmistetaan myös Mercedes-Maybach-mallia. Auto on maailman ensimmäinen täysin LED-valaistu auto.


title: Mercedes-Benz S-sarja (W222)

text: Euroopassa myydään malleja S 400 Hybrid S 350 BlueTEC, S 350 BlueTEC Hybrid sekä S 500. 4Matic nelivetomalli tuli myyntiin marraskuussa 2013.


title: Rush Hour (peli)

text: Rush Hour on Thinkfunin tekemä pulmapeli, joka julkaistiin vuonna 1996. Pelissä pitää saada punainen auto pois pelilaudalta liikuttamalla erivärisiä autoja punaisen auton tieltä. Pelissä on 40 erilaista tasoa.


title: Dušan Lajović

text: Dušan Lajović (s. 30. kesäkuuta 1990 Belgrad) on serbialainen tennispelaaja. Hän on ollut parhaimmillaan kaksinpelissä ATP-listan sijalla 42 tammikuussa 2019.


title: Dušan Lajović

text: Lajović edusti Serbiaa ensimmäisen kerran Davis Cupissa vuonna 2012.


title: Esox cisalpinus

text: Esox cisalpinus on Italian pohjois- ja keskiosissa elävä hauen sukuinen kalalaji. Se muistuttaa läheisesti laajalle Euroopassa, Aasiassa ja Pohjois-Amerikassa levinnyttä ja Suomessakin esiintyvää haukea ("Esox lucius"), mutta eroaa siitä mm. suomujen lukumäärässä, joka kylkiviivaa pitkin laskettuna on pienempi kuin hauella. Kalan väritys on hyvin vaihteleva, siinä voi esiintyä pitkittäis-, poikittais- tai vinoraidoitusta tai haaroittuvaa kuviointia, muttei yleensä hauelle tyypillisiä pyöreähköjä laikkuja.


title: Esox cisalpinus

text: "Esox cisalpinus" elää samanlaisissa ympäristöissä kuin hauki. Se voi kasvaa metrin mittaiseksi. Koiraat tulevat sukukypsiksi vuoden iässä, naaraat kaksivuotiaina. Kutu tapahtuu Keski-Italiassa helmi-maaliskuussa, Pohjois-Italiassa maalis-huhtikuussa.


title: Esox cisalpinus

text: Laji erotettiin hauesta omaksi lajikseen tieteellisesti vuonna 2011. Kaksi eri tutkijaryhmää nimesi sen itsenäisesti lähes samaan aikaan. Biancon ja Delmastron julkaisu ilmestyi näistä vähän aiemmin, joten heidän antamallaan nimellä "Esox cisalpinus" Bianco & Delmastro, 2011, on etusija, ja Lucentinin tutkijaryhmän antama nimi "Esox flaviae" Lucentini ym., 2011, on sen nuorempi synonyymi.


title: Neliö (typografia)

text: Neliö tarkoittaa typografiassa kirjaintyypin koon levyistä ja korkuista alaa. Esimerkiksi 11 pisteen kokoisessa tekstissä neliön koko on 11 × 11 pistettä. Neliötä käytetään muun muassa erilaisten välilyöntien leveyden määrittelyyn.


title: Neliö (typografia)

text: Neliöstä käytetään englanniksi ja toisinaan myös suomeksi nimeä em. Nimitys juontaa juurensa neliön perinteiseen määritelmään: se oli tapana määritellä samankokoiseksi kuin käytettävän kirjaintyypin M-kirjain.


title: Arkkuinsuo

text: Arkkuinsuo on Punkalaitumen eteläosassa sijaitseva suo, jossa on turvetuotantoa. Suon pinta-ala on 461 hehtaaria ja sen turpeen keskisyvyys on 3,5 metriä, syvimmillään turvetta on 6,4 metriä. Yli 1 metrin syvyistä turvekerrostumaa on 310 ha ja yli 2 metrin syvyistä 275 ha. Suon korkeus on 86–92 metriä meren pinnan yläpuolella. Suon pinta kallistuu pohjoiseen ja koilliseen. Vedet suosta laskevat Palojokeen ja Loimijokeen. Geologisentutkimuslaitoksen selvityksen mukaan suo sopii parhaiten polttoturpeen nostoon.


title: Arkkuinsuo

text: Vallitsevana suotyyppinä on tupasvillaräme, rahkaräme ja isovarpuräme. Turvevaranto on puoliksi rahka- ja saraturvetta.


title: Arkkuinsuo

text: Suo ojitettiin vuonna 1975 ja turvetuotanto alkoi 1977.


title: Arkkuinsuo

text: Suon kokonaisturvemäärä on 11,38 miljoonaa m³.


title: Arkkuinsuo

text: Vapo nostaa alueelta poltto-, jyrsin- ja palaturvetta. Yhtiö on vuokrannut alueen turvetuotantoon. Tuotantoalueen laajuus oli vuonna 2001 260,7 ha ja supistui vuoteen 2004 mennessä 141,1 ha. Vuosittainen tuotantomäärä oli vuosina 1999-2001 104 000-218 800 m³. Toiminta päättyy nykyisellä alueella vuonna 2015, mutta jatkuu laajennusalueella vuoteen 2030.


title: Arkkuinsuo

text: Kansalaisen karttapaikka.fi


title: Valaantäit

text: Valaantäit ("Cyamidae") ovat pieniä, valaiden ulkoloisina eläviä äyriäisiä. Valaantäit kuuluvat katkojen lahkoon, mutteivät juurikaan ulkonäöltään muistuta muita, vapaana uivia katkoja. Ravinnokseen ne kalvavat valaiden ihoa suuosillaan, joissa on sukasia ja hampaita. Niillä on raajoissa koukkupäiset kynnet.


title: Fed Cup 2013

text: Fed Cup 2013 oli 51. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 2.–3. marraskuuta Italian ja Venäjän kesken.


title: Fed Cup 2013

text: Italia voitti Fed Cupin päihittäessään loppuottelussa Venäjän.


title: Valakit

text: Valakit on Valakian romanialaisista käytetty nimitys, mutta toisinaan myös yleensä romanialaisista. Lisäksi heihin kuuluvat Makedonian, Albanian ja Kreikan aromuunit.


title: Tarantellasumu

text: Tarantellasumu (tunnetaan myös nimillä NGC 2070 ja 30 Doradus) on Kultakalan tähdistön suunnalla sijaitseva suuri ja kirkas emissiosumu. Se on osa Suurta Magellanin pilveä. Tarantellasumu sijaitsee noin 170 000 valovuoden päässä Maasta. Se on suurin tunnettu emissiosumu ja halkaisijaltaan yli 1 000 valovuotta. Tarantellasumun massa vastaa noin puolta miljoonaa Auringon massaa.


title: Tarantellasumu

text: Tarantellasumu on erittäin kirkas kohde ja suuresta etäisyydestään huolimatta nähtävissä ilman teleskooppia pimeinä öinä. Sen näennäinen kirkkaus on 8.


title: Tarantellasumu

text: Tarantellasumun löysi Nicolas Louis de Lacaille vuonna 1751. Aluksi se luokiteltiin tähdeksi ja sai nimen 30 Doradus, mutta 5. joulukuuta 1751 Lacaille tunnisti kohteen sumuksi. Nimensä Tarantellasumu sai siitä, että sen kirkkaimmat osat muistuttavat jonkin verran hämähäkin jalkoja.


title: Difluorietikkahappo

text: Difluorietikkahappo (CHOF) on karboksyylihappo ja etikkahapon fluorattu johdannainen.


title: Difluorietikkahappo

text: Difluorietikkahappo on huoneenlämpötilassa väritöntä nestettä. Yhdiste liukenee hyvin veteen ja moniin orgaanisiin liuottimiin kuten etanoliin, dietyylieetteriin ja asetoniin. Difluorietikkahappo on keskivahva happo ja sen happovakion arvo on 4,6·10 mol/dm. Difluorietikkahappo on vahvempi happo kuin etikkahappo johtuen elektronegatiivisen fluoriatomin aiheuttamasta induktiivisesta efektistä.


title: Difluorietikkahappo

text: Difluorietikkahapon reaktiot ovat karboksyylihapoille tyypillisiä. Alkoholien kanssa se reagoi happokatalyytin läsnä ollessa muodostaen difluoriasetaattiestereitä. Yhdiste voidaan myös kloorata tai bromata, jolloin tuotteena saadaan klooridifluorietikkahappoa tai bromidifluorietikkahappoa.


title: Difluorietikkahappo

text: Difluorietikkahapon synteesiin on useita menetelmiä. Käytettyjä ovat muun muassa tetrafluorieteenin ja ammoniakin reaktiotuotteen hydrolyysi, dietyyliamiinin ja tetrafluorieteenin reaktiotuotteena muodostuvan amidin hydrolyysi ja 1,1-dikloori-3,3-difluori-1-propeenin hapetus kaliumpermanganaatin avulla.


title: Waldenströmin makroglobulinemia

text: Waldenströmin tauti eli Waldenströmin makroglobulinemia eli plasmasoluinen imusolmukesyöpä on ruotsalaisen lääkärin Jan Waldenströmin mukaan nimetty sairaus, jossa jotkut luuytimen solut mudostavat runsaasti makroglobuliinia. Se aiheuttaa iholle pieniä verenpurkaumia, lasko kohoaa korkealle, ja potilaalla on hyperviskositeettioireita, jotka aiheutuvat veren sitkeydestä. Hoitona on plasman vaihto ja sytostaatit.


title: Waldenströmin makroglobulinemia

text: Ranskan presidentti Georges Pompidou kuoli vuonna 1974 virassaan 62-vuotiaana Waldenströmin tautiin.


title: WASP-17b

text: WASP-17b on eksoplaneetta, joka löydettiin 11. elokuuta 2009. Se kiertää keltavalkoista F-tyypin pääsarjan tähteä WASP-17 Skorpionin tähdistön suunnalla. Se oli ensimmäinen eksoplaneetta, jonka havaittiin kiertävän tähteään retrogradisella radalla (tähden pyörimissuuntaa vastaan). Myös planeetan tiheys on poikkeavan alhainen: vain 6−14 % Jupiterin tiheydestä (0,08−0,19 g/cm).


title: WASP-17b

text: Planeetta kiertää emotähteään 0,052 AU:n etäisyydellä, ja sen kiertoaika on noin 4 päivää. Planeetan massa vastaa noin 0,486 Jupiterin massaa. Planeetta on siis niin sanottu emotähteään lähellä kiertävä kuuma jupiter.


title: Valkamapää

text: Valkamapää (saam. "Válgamoaivi") on tunturi Enontekiöllä. Se sijaitsee 40 kilometriä Peltovuoman pohjoispuolella. Sen korkeus on 603 metriä.


title: Khammam

text: Khammam () on Intiassa Telanganan osavaltiossa sijaitsevan Khammamin piirikunnan pääkaupunki. Vuonna 2011 kaupunkialueella asui 262 309 henkeä.


title: Soffi Schønning

text: Soffi Schønning (1895–1994) oli norjalainen oopperalaulaja, äänialaltaan sopraano. Hän debytoi vuonna 1924. Hän esiintyi muun muassa Ruotsin kuninkaallisessa oopperassa, Covent Gardenissa, Glyndebournen festivaalilla ja Nationaltheateretissa. Hänen rooliensa joukossa olivat Gilda ("Rigoletto"), Olympia ("Hoffmannin kertomukset"), Musette ("La bohème"), Yön kuningatar ("Taikahuilu") ja "Lakmén" nimirooli. Vuonna 1940 Schønning esiintyi Arne Eggenin "Olav Liljekransin" kantaesityksessä.


title: Soffi Schønning

text: Schønning syntyi Kabelvågissa, Lofooteilla. Hän opiskeli Borghild Langaardin johdolla Norjassa ja Louisa Cappianin johdolla Englannissa. Schønning piti monia konsertteja baritoni Waldemar Johnsenin kanssa. Toisen maailmansodan aikana Schønning oli Lontoossa. Hän meni naimisiin Jonas Schanche Jonasenin kanssa, ja pariskunta muutti Sandnesiin vuonna 1945. Sittemmin Schønning toimi laulunopettajana Stavangerissa 80-vuotiaaksi asti. Hän piti jäähyväiskonserttinsa 29. tammikuuta 1956 Lars Mælandin johtaman Sandnesin sinfoniaorkesterin kanssa.


title: Machilipatnam

text: Machilipatnam (), joka tunnettiin brittiläisen vallan aikana myös nimellä Masulipatnam ja kansanperinteessä nimellä Bandar, on Intiassa Andhra Pradeshin osavaltiossa sijaitsevan Krishnan piirikunnan pääkaupunki. Vuonna 2011 kaupungissa asui 170 008 henkeä.


title: Mahbubnagar

text: Mahbubnagar, joka tunnetaan myös nimellä Palamoor, on Intiassa Telanganan osavaltiossa sijaitsevan Mahbubnagarin piirikunnan pääkaupunki. Vuonna 2011 kaupunkialueella asui 210 143 henkeä.


title: Jacob Endregaard

text: Jacob Endregaard (1881 Bergen – 1984) oli norjalainen oopperalaulaja, äänialaltaan baritoni. Hän oli yksi varhaisimmista levytyksiä tehneistä laulajista maassaan. Endregaard opiskeli useiden norjalaisten laulajien tavoin John Forsellin johdolla Tukholmassa. Hän debytoi Kristianiassa vuonna 1901. Hän esiintyi Kansallisteatterissa, jossa hän tulkitsi muiden muassa seuraavat roolit: Scarpia ("Tosca"), Escamillo ("Carmen"), Amonasro ("Aida"), Jago ("Otello") ja Jevgeni Onegin.


title: Jacob Endregaard

text: Endregaard saavutti 103 vuoden iän ja oli siten vielä elossa, kun CD-levyt tulivat saataville.


title: Puškinskije Gory

text: Puškinskije Gory () on kaupunkityyppinen taajama Pihkovan alueen keskiosassa Venäjällä. Puškinskije Goryn kaupunkimainen taajama on 9 253 asukkaan Puškinskije Goryn piirin keskus. Enemmistö piirin väestöstä eli 5 222 henkeä asui keskustaajamassa (2010).


title: Puškinskije Gory

text: Piirin länsiosan kautta kulkee Pietarista Pihkovan ja Ostrovin kautta Valko-Venäjän rajalle johtava M20-valtatie (osa eurooppatieyhteyttä ), josta erkanee maantie Puškinskije Goryyn. Maanteitse Pihkovaan on 118 kilometriä.


title: Puškinskije Gory

text: Puškinskije Goryn tunnetuimpia nähtävyyksiä on kirjailija Aleksandr Puškinille omistettu, kaupunkityyppiseen taajamaan ja sen ulkopuolelle ulottuva Mihailovskojen museoalue (). Taajaman luostarialueella on kansalliskirjailijan Puškinin hauta.


title: Krasnogorodsk

text: Krasnogorodsk () on kaupunkityyppinen taajama Pihkovan alueen länsiosassa Venäjällä. Krasnogorodskin kaupunkimainen taajama on 7 328 asukkaan Krasnogorodskin piirin keskus. Runsas puolet piirin väestöstä, 3 870 henkeä, asui keskustaajamassa (2010).


title: Krasnogorodsk

text: Piirin itäpuolelta kulkee Pietarista Pihkovan ja Ostrovin kautta Valko-Venäjän rajalle johtava M20-valtatie (osa eurooppatieyhteyttä ), josta erkanee paikallistie Krasnogorodskiin. Maanteitse Pihkovaan on noin 130 kilometriä.


title: Sangareddi

text: Sangareddi () on Intiassa Telanganan osavaltiossa sijaitsevan Medakin piirikunnan pääkaupunki. Vuonna 2001 kaupungissa asui 57 113 henkeä.


title: Nalgonda

text: Nalgonda (, ) on Intiassa Telanganan osavaltiossa sijaitsevan Nalgondan piirikunnan pääkaupunki. Vuonna 2011 kaupunkialueella asui 153 736 henkeä.


title: Nellore

text: Nellore (, ) on Intiassa Andhra Pradeshin osavaltiossa sijaitsevan Sri Potti Sriramulu Nelloren piirikunnan pääkaupunki. Vuonna 2011 kaupunkialueella asui 564 148 henkeä.


title: Leija (geometria)

text: Leija eli deltoidi on geometriassa nelikulmio, jolla on kaksi viereistä sivua yhtä pitkät ja kaksi muuta sivua keskenään yhtä pitkät. Kuvio on symmetrinen toisen lävistäjänsä suhteen.


title: Leija (geometria)

text: Leijana pidettävät nelikulmiot ovat yksinkertaisia monikulmioita, joten niillä on vain yksi sisäosa. Kirjallisuudessa saatetaan rajoittua konvekseihin leijoihin, mutta joskus myös konkaavit nelikulmiot hyväksytään mukaan luokitteluun. Niitä voidaan kuitenkin kutsua myös "nuoliksi" tai "nuolenkärjiksi". Konveksien leijojen sisälle voidaan aina piirtää sisäympyrä, joten ne ovat aina tangentiaalisia nelikulmioita. Sen sijaan ulkoympyrän piirtäminen niin, että nelikulmion kaikki kärjet osuvat ympyrän kehälle, onnistuu vain tietyille leijoille. Tällainen leija on silloin syklinen vain, jos eripituisten sivujen sisäkulmat ovat suoria. Leijan lävistäjät leikkaavat toisensa aina kohtisuoraan ja leijat ovat tämän ominaisuuden takia ortodiagonaalisia nelikulmioita.


title: Leija (geometria)

text: Leijat eroavat suunnikkaista monin tavoin. Myös suunnikkailla on parittain kaksi yhtä pitkää sivua, mutta ne ovat aina vastakkaiset sivut, kun taas leijoissa ne ovat vierrekkäiset sivut. Suunnikkaiden lävistäjät puolittavat aina toisensa, kun leijoissa vain toinen lävistäjä puolittuu. Kuitenkin sekä suunnikkaan että leijan erikoistapauksia ovat neliö (tasasivuinen- ja vielä säännöllinen leija) ja neljäkäs (tasasivuinen leija).


title: Leija (geometria)

text: Leijan muotoinen monikulmio voi syntyä eri tavoin. Kun kaksi tasakylkistä kolmiota yhdistetään yhtäpitkistä kannoistaan syntyy leija. Yhdistyneet kannat jäävät "näkyviin" leijan toisena lävistäjänä. Kun janalla olevista kahdesta pisteestä piirtää erisäteiset ympyrät niin, että kehät leikkaavat toisensa janan eri puolilla, voidaan pisteet ja leikkauspisteet yhdistää konveksiksi leijaksi. Kun kaksi yhtenevää kolmiota yhdistetään vastinsivuistaan, syntyy myös leija. Yhdistynyt sivu toimii leijan toisena lävistäjänä. Tällä tavoin voi syntyä myös konkaavi leija.


title: Leija (geometria)

text: Nelikulmio on leija jos ja vain jos


title: Leija (geometria)

text: Leija on erikoistapaus "tangentiaalisesta nelikulmiosta". Tangentiaalinen nelikulmio on leija "jos ja vain jos" (kaikki kohdat )


title: Leija (geometria)

text: Toinen lävistäjä on aina symmetria-akselin asemassa, joten sitä voidaan kutsua "symmetrialävistäjäksi". Toista voisi sitten kutsua "poikittaislävistäjäksi", sillä se leikkaa symmetrialävistäjää kohtisuoraan. Leijan vasen ja oikea puoli ovat toistensa peilikuvat symmetrialävistäjän suhteen. Sivun pituudet peilautuvat samanpituisiksi ja samaan asentoon tämän lävistäjän yli. Siksi poikittaislävistäjästä jää puolet symmetrialävistäjän kummallekin puolelle eli se puolittuu.


title: Leija (geometria)

text:
Koska eripituisia sivuja on leijassa vain kaksi, merkitään ne a ja b (katso viereinen kuvio). Symmetrialävistäjää voidaan merkitä kirjaimella p ja poikittaislävistäjää kirjaimella q. Nelikulmion piiri on siten
missä s on puolipiiri.


title: Leija (geometria)

text:
Nelikulmiona leijan sisäkulmien summa on 360°. Leijalla on vastakkaisilla sivuilla yhtä suuret sisäkulmat α sekä symmetra-akselin halkomat kaksi muuta yleensä eri suuruista sisäkulmaa β ja γ. Kulmien summa voidaan siksi kirjoittaa
Ulkokulmien summa on konvekseilla monikulmioilla 360°. Jos merkitään jokaisen sisäkulman ulkokulmaa heittomerkillä, saadaan
Symmetrialävistäjä p puolittaa sisäkulmat β ja γ. Poikittaislävistäjä q ei sen sijaan välttämättä puolita sisäkulmia α. Sellainen tapahtuu vain neljäkkäälle tai neliölle, joten kulman α voi kirjoittaa jakaantuneen osiin α ja α.


title: Leija (geometria)

text: Bimediaani on nelikulmiossa jana, joka yhdistää vastakkaisten sivujen keskipisteet toisiinsa. Oheiseen kuvioon on sivujen keskipisteet merkitty punaisilla kirjaimilla E, F, G ja H. Kun kummankin sivuparin yhdistää bimediaaneilla EG ja FH, leikkaavat bimediaanit toisensa symmetria-akselilla. Se on seuraus siitä, että leijan bimediaanit ovat aina yhtä pitkät.


title: Leija (geometria)

text: Sisäympyrä sivuaa leijan sivuja sivuamispisteissä M, N, Q ja R. Janoja, jotka yhdistävät vastakkaisten sivujen sivuamispisteet, voidaan kutsua nimellä tangenttiaaliset jänteet (). Molemmat tangentiaaliset jänteet MQ ja NR ovat leijassa yhtä pitkät ja ne leikkaavat toisensa symmetria-akselilla lävistäjien p ja q kanssa samassa leikkauspisteessä L. Ne leikkaavat toisensa kohtisuoraan vain bisentrisessä leijassa.


title: Leija (geometria)

text: Leijaan liittyviä janoja ja kulmia yhdistävät lukuisat säännöt. Oheisista kuvioista voi tunnistaa joitakin suureita, joiden arvon voi laskea annetusta lausekkeesta.


title: Leija (geometria)

text: Leijan duaali on tasakylkinen puolisuunnikas. Näiden monikulmioiden ominaisuuksia voidaan verrata seuraavasti:


title: Leija (geometria)

text: Neliö on erikoistapaus leijasta, jolla sivut a ja b ovat yhtä pitkät ja kulmat ovat kaikki 90°. Symmetria-akseliksi käy kumpi lävistäjä hyvänsä, sillä neliö on säännöllinen nelikulmio muutenkin. Kummatkin lävistäjät jakavat toisensa puoliksi ja ne ovat kohtisuorassa toisiinsa nähden. Kaikki leijan ominaisuudet löytyvät neliöstä, mutta nyt neliö on myös syklinen leija.


title: Leija (geometria)

text:
Neljäkäs on myös erityistapaus leijasta, jolla sivut a ja b ovat yhtä pitkät. Symmetria-akseliksi käy kumpi lävistäjä vain. Ne jakavatkin molemmat toisensa puoliksi. Kaikki vastakkaiset kulmat, myös kulmat β ja γ, ovat pareittain yhtä suuret. Neljäkäs ei ole syklinen.
Suorakulmainen leija tarkoittaa leijaa, jonka symmetriset kulmat α ovat suoria kulmia. Jos tällaisen leijan ympärille piirtää ulkoympyrän halkaisijana pitkä lävistäjä, osuvat myös symmetriset kärjet C ja D kehälle. Tämä johtuu Thaleen lauseesta, jonka mukaan halkaisijalta kehälle piirretty kehäkulma on aina suora, ja päin vastoin, suora kehäkulma merkitsee janan olevan ympyrän halkaisija. Leija on siten syklinen nelikulmio. Koska leijalla on aina myös sisäympyrä, on leijasta tullut bisentrinen nelikulmio. Myös neliö on suorakulmainen leija.


title: Leija (geometria)

text: Erikoisen suorakulmaisen leijan, jota käytetään paljon laattojen kuvioinnissa, kulmat ovat 120°-90°-90°-60°. Jos näitä asettaa kolme laattaa tylpimmät kärjet vastakkain, saadaan muodostettua tasasivuinen kolmio. Jos näitä yhdistää kuusi kappaletta terävimmät kärjet yhteen, saadaan säännöllinen kuusikulmio. Kumpaakin muodostelmaa voi käyttää laatoittamiseen ja vieläpä niin, että kumpikin muodostelma esiintyy laatoituksessa yhtä aikaa.


title: Leija (geometria)

text:
Konkaavilla leijalla on yksi kupera sisäkulma. Symmetrialävistäjä kulkee silloin leijan sisällä ja poikittaislävistäjä leijan ulkopuolella. Lävistäjien jatkeet leikkaavat toisensa edelleen kohtisuoraan ja poikittaislävistäjä puolittuu. Kirjallisuudessa on joissakin luokituksissa rajattu tällaiset konkaavit nelikulmiot pois leijojen luokasta.
Penrosen laatat, jotka ovat leijoja ja nuolia (konkaavi leija eli laatoituksen tyyppi P2), muodostavat konveksin- ja konkaavin leijan lattaparin, jolla on mahdollista peittä tasoalue aukottomasti. Konveksin laatan sisäkulmat ovat 144°-72°-72°-72° ja konkaavin laatan 216°-72°-36°-36°. Penrosen laattojen erikoisuus on, että niillä laatoitetulla tasoalueella ei löydy toistuvaa kuviota vaan kuvio varioituu jatkuvasti.


title: Kadapa

text: Kadapa (, ) on Intiassa Andhra Pradeshin osavaltiossa sijaitsevan pääkaupunki. Vuonna 2011 kaupunkialueella asui 344 078 henkeä.


title: Neverwhere (televisiosarja)

text: Neverwhere on BBC:n tuottama kuusiosainen televisiosarja, jonka on käsikirjoittanut Neil Gaiman. Vuonna 1996 ensiesitetty sarja sijoittuu ”Alapuoliseen Lontooseen”, Lontoon kaupungin alla kuhisevaan salattuun fantasiamaailmaan. Gaiman ideoi sarjan yhdessä tuottaja Lenny Henryn kanssa ja sen ohjasi Dewi Humphreys. Gaiman sovitti käsikirjoituksensa myös romaaniksi, joka ilmestyi vuonna 1997 ja suomeksi jo seuraavana vuonna nimellä "Neverwhere – maanalainen Lontoo".


title: Neverwhere (televisiosarja)

text: Sarjan päähenkilönä on Lontoon liike-elämässä työskentelevä skotlantilaissyntyinen Richard Mayhew (Gary Bakewell), joka auttaa eräänä iltana kadulta tapaamaansa haavoittunutta tyttöä, Dooria (Laura Fraser), joka kuuluu Alapuolisen Lontoon ylimystösukuun. Seuraavana päivänä Mayhew huomaa entisen elämänsä kadonneen kokonaan – häntä eivät muista sen paremmin työtoverit kuin entinen tyttöystäväkään. Saadakseen aiemman elämänsä takaisin hänen on laskeuduttava Alapuoliseen Lontooseen, jossa Lontoon metron asemien nimillä on erilaisia ja huomattavasti konkreettisempia merkityksiä.


title: Neverwhere (televisiosarja)

text: "Neverwhere" sai alkunsa Henryn Gaimanille esittämästä ideasta, jossa fantasiateemainen televisiosarja kertoisi kodittomien lontoolaisten heimoista. Gaiman ei halunnut esittää todellista kodittomuutta ”coolina”, mutta hän kehitti ideaa etäännytetymmäksi todellisuudesta. Siten hän katsoi voivansa käsitellä niin kodittomuutta, mielisairauksia ja juurettomuutta suurkaupungissa kuin kaupunkien vahvuuksiakin fantasiatarinan puitteissa.


title: Neverwhere (televisiosarja)

text: Muun muassa pienen budjetin ja kiireisen aikataulun vuoksi sarja ei toteutunut sellaisena kuin Gaiman olisi toivonut, ja hän päätti kirjoittaa käsikirjoituksensa pohjalta romaanin ”vastatakseen” televisiosarjan puutteisiin. Televisiosarjan jatkoksi harkittiin toista tuotantokautta, mutta BBC ei taipunut Gaimanin toiveisiin 45 minuutin pituisista jaksoista ja filmille kuvaamisesta.


title: Koripallon miesten SM-sarjakausi 1991–1992

text: Kausi 1991–1992 oli 52. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Pantterit voitti hopeaa ja Uudenkaupungin Urheilijat pronssia. Runkosarjan voitti Pantterit.


text: Turun NMKY:n Joe Wright voitti kauden korikuninkuuden. Hän heitti 12 ottelussa vähintään 50 pistettä ja teki sarjan historian yksittäisen ottelun piste-ennätyksen tehtyään 12. helmikuuta 1992 Panttereita vastaan 79 pistettä.


text: Lahden NMKY ja Tapiolan Honka säilyivät sarjassa.


title: Žirjatino

text: Žirjatino () on kylä ja Žirjatinon piirin keskus Venäjän Brjanskin alueella, maanteitse lähes 55 kilometriä Brjanskista länteen. Vuonna 2010 kylässä asui 2 537 ja koko piirissä 7 442 henkeä.


title: Arne Eggen

text: Arne Eggen (28. elokuuta 1881 Trondheim – 26. lokakuuta 1955 Bærum) oli norjalainen säveltäjä ja urkuri. Hänen tunnetuinta tuotantoaan edustavat hänen laulunsa, mutta hän sävelsi myös suurimuotoisia teoksia, kuten oopperat "Olav Liljekrans" ja "Cymbelin", melodraaman "Liti Kjersti", oratorion "Kong Olav" sekä sinfonian. Eggenin kamarimusiikkituotantoon kuuluvat kaksi viulusonaattia ja sarja viululle ja pianolle. Uruille hän sävelsi "Ciaconnan". Lisäksi hän teki sovituksia norjalaisista kansanlauluista. Eggen edustaa säveltäjänä samaa kansallisromanttista perinnettä kuin Edvard Grieg ja Johan Svendsen.


title: Arne Eggen

text: Eggen valmistui vuonna 1902 opettajakoulutuksesta. Musiikkia hän opiskeli Kristianiassa ja Leipzigissä. Urkurina hän työskenteli kirkoissa ja myös konsertoi Norjassa ja Ruotsissa. Eggen oli keskeinen vaikuttaja varhaisessa Norjan säveltäjäliitossa (perustettu 1917). Liitto oli hajoamassa konservatiivisten jäsenten ja nuoremman, radikaalimman siiven välisiin ristiriitoihin, kun Eggen sai vuonna 1928 nimityksen puheenjohtajaksi ja tehtäväkseen liiton yhdistämisen. Hän oli puheenjohtajana vuoteen 1945, jolloin hänet nimitettiin kunniapuheenjohtajaksi.


title: Kornerupiini

text: Kornerupiini on harvinainen jalokivi. Tämä mineraali on nimetty tanskalaisen geologin, Andreas Nikolaus Kornerupin mukaan. Koruissa käytetään kiviä, joissa on kissansilmäilmiö. Tämä mineraali voi olla väritön tai ruskean tai vihreän sävyinen tai vaaleanpunainen. Sillä on lasinkiilto.


title: Kornerupiini

text: Kornerupiinia esiintyy metamorfisissa kivissä. Yleisiä löytöpaikkoja ovat soraiset jokien pohjat. Mineraalia on löydetty lähinnä Sri Lankasta, Myanmarista, Madagaskarilta, Etelä-Afrikasta ja Grönlannista. Jonkin verran esiintymiä on löydetty myös Venäjältä ja Suomesta.


title: Kornerupiini

text: Hionnassa käytettyjä menetelmiä ovat viiste- ja pyöröhionta.


title: Luka Markovič

text: Luka Markovič (s. 27. huhtikuuta 1993) on kroatialainen entinen jääkiekkoilija, pelipaikaltaan puolustaja. Pääsarjaurallaan hän edusti Slovakian Extraligassa pelaavaa Dukla Trenčíniä yhteensä 23:ssa ottelussa.


title: Luka Markovič

text: Maajoukkuetasolla Markovič edusti Kroatiaa 2. divisioonan MM-kilpailuissa kahdesti.


title: Dubrovka (Brjanskin alue)

text: Dubrovka () on kaupunkityyppinen taajama ja Dubrovkan piirin keskus Venäjän Brjanskin alueella, maanteitse noin 85 kilometriä Brjanskista luoteeseen. Taajamassa on Brjanskin ja Roslavlin välisen rataosuuden rautatieasema, rautateiste Brjanskiin on 81 kilometriä. Radan kanssa samansuuntainen maantie ohittaa taajaman noin 5 kilometriä sen länsipuolelta.


title: Dubrovka (Brjanskin alue)

text: Vuonna 2010 taajamassa asui 8 015 (kaupunkikunnassa 9617 as.) ja koko piirissä 20 094 henkeä.


title: Dubrovka (Brjanskin alue)

text: Taajamassa oli neuvostoaikana tislaamo, meijeri, sekä teollista lankojen, huonekalujen ja ompelutuotteiden valmistusta.


title: Etelä-Konneveden kansallispuisto

text: Etelä-Konneveden kansallispuisto on 1. syyskuuta 2014 perustettu kansallispuisto Keski-Suomen maakunnan ja Pohjois-Savon maakunnan rajalla Konneveden ja Rautalammin kuntien alueella, Konnevesi-järven alueella. Kansallispuiston pinta-ala on noin 15,44 neliökilometriä. Kansallispuisto perustetiin Rautalammin reittiin kuuluvan Konneveden ranta- ja saaristoluonnon eliöstön, kallioperän ja vesistömaiseman suojelemiseksi ja hoitamiseksi sekä yleistä virkistys- ja retkeilykäyttöä ja ympäristötutkimusta varten.


title: Etelä-Konneveden kansallispuisto

text: Etelä-Konnevesi on Rautalammin reitin keskusjärvi, jonka vesi on erittäin kirkasta ja näkösyvyys suuri. Suurilla järvenselillä elää paljon selkävesilinnustoa. Kuikan ja sääksen kannat ovat vahvat, ja taantunut selkälokki pesii yhä järvellä. Konneveden rantamaiden kasvilajistoon kuuluu monia harvinaisuuksia, kuten metsänemä, hajuheinä, ruskopiirtoheinä ja suikeanoidanlukko, eteläiset varstasara ja lehtoneidonvaippa sekä pohjoiset pahtarikko ja pahtanurmikka. Alueen eläin- ja kasvilajisto suojelunäkökulmasta on arvokasta. Karut ja jyrkät rannat ovat säilyneet paljolti rakentamattomina ja erämaisina. Kalliorantojen ohella saarten ja mantereen sisäosissa on rehevämpiä lehtoja. Alueella on Pohjois-Savon huomattavimmat lehmusesiintymät. Haavasta riippuvaisen lajiston kannalta Etelä-Konnevesi on valtakunnallisesti merkittävä alue. Järven itäisellä rannalla sijaitseva Kalajanvuori on paikallisesti tunnettu nähtävyyskohde, jolta avautuvat komeat näkymät yli järvenselkien.


title: Etelä-Konneveden kansallispuisto

text: Etelä-Konneveden ja sen itäpuolisen Enonniemen alueella on noin 1 500 hehtaaria valtion omistamia suojeltuja maa-alueita. Yksityisiä suojelualueita on noin 1 100 hehtaaria. Nämä alueet kuuluvat pääsääntöisesti Natura 2000 -ohjelmaan, vanhojen metsien suojeluohjelmaan ja rantojensuojeluohjelmaan. Alueella sijaitsee Metsähallituksen, kuntien ja yksityisten ylläpitämiä rantautumispaikkoja ja satamia, jotka palvelevat monipuolisesti veneilijöitä.


title: Etelä-Konneveden kansallispuisto

text: Alueella oli jo ennen kansallispuiston perustamista jonkin verran retkeilyreitistöä. Puistoa rakennettaessa vuosina 2014–2015 polkujen määrä moninkertaistui. Patikointi keskittyy suurelta osin järven itäpuolelle, Rautalammille. Järven suuret selkävedet eivät varsinaisesti kuulu puistoon, kun taas sen itäosan saaristomainen alue muodostettiin valtakunnallisesti merkittäväksi melontakohteeksi. Kalastussäädöksiin ei tullut suuria muutoksia.


title: Etelä-Konneveden kansallispuisto

text: Etelä-Konneveden kansallispuistoa käytetään yhtenä Suomen kansallispuistoista myös radioamatöörien kansallispuistotyöskentelytodistuksen radiolähetyspaikka OHFF-0112:na.


title: Etelä-Konneveden kansallispuisto

text: Puiston perustaminen hyväksyttiin eduskunnassa kesäkuussa 2014. Laki kansallispuistosta hyväksyttiin 8. elokuuta 2014, ja voimaan se tuli 1. syyskuuta 2014.


title: NHL:n varaustilaisuus 1991

text: NHL:n varaustilaisuus 1991 oli NHL:n 29. vuotuinen . Se järjestettiin Memorial Auditoriumissa, Buffalossa, 22. kesäkuuta 1991. Quebec Nordiques varasi ensimmäisenä kanadalaisen keskushyökkääjän Eric Lindrosin. Yhtään suomalaista ei varattu ensimmäisellä kierroksella. Myöhemmillä kierroksilla varattiin kuusi suomalaista.


title: NHL:n varaustilaisuus 1991

text: Ensimmäisenä varattu Eric Lindros ei suostunut tekemään sopimusta hänet varanneen Quebec Nordiquesin kanssa, minkä seurauksena Nordiques kauppasi Lindrosin Philadelphia Flyersiin ja sai vaihdossa kuudentena varatun Peter Forsbergin.


title: Valopaino

text: Valopaino eli kollotypia on jäljennösten tekemiseen käytetty menetelmä, joka hyödyntää lasilevyn pintaan tehdyn liivatekalvon valonherkkyyttä. Kalvo sisältää kaliumbikarbonaattia. Kalvoa valotetaan negatiivin läpi ja sitten valottumaton kromaatti huuhdellaan pois ja kalvoon imeytetään nestettä, jossa on glyserolia. Jäljennöksiä painettaessa painoväriä tarttuu eniten kohtiin, jotka ovat valottuneet eniten ja muuttuneet siten kovimmiksi. Menetelmä käytetään tehtäessä erityisen laadukkaita jäljennöksiä. Se on hidas ja vaativa menetelmä ja siten kallis.


title: Joseph Ghys

text: Joseph Ghys (1801 Ghent – 22. elokuuta 1848 Pietari) oli belgialainen säveltäjä ja viulisti. Hän opiskeli Charles Lafontin johdolla. Hän oli sukupolvensa johtava viulisti ja opetti Amiensissa ja Nantesissa. Hänen konserttiuransa käynnistyi kunnolla vuonna 1832 Euroopan-kiertueiden myötä. Hänen omien sävellystensä joukossa ovat konsertto, jousikvartetto ja lukuisia muita teoksia viululle.


title: Rognedino

text: Rognedino () on pienehkö kaupunkityyppinen taajama ja Rognedinon piirin keskus Venäjän Brjanskin alueella, maanteitse noin 100 kilometriä Brjanskista luoteeseen. Lähin rautatieasema on Dubrovka, joka sijaitsee 14 kilometriä Rognedinosta etelään.


title: Rognedino

text: Vuonna 2010 taajamassa asui 3 158 ja koko piirissä 7 284 henkeä.


title: Rognedino

text: Paikkakunnan nimi Rognedino juontuu sen perustajasta. Taajaman perusti alkujaan vuonna 985 Polatskin ruhtinaan tytär "Rogneda", jonka hänen miehensä, Kiovan ruhtinas Vladimir Suuri oli karkoittanut. Vuonna 1986 paikkakunta sai kaupunkityyppisen taajama aseman.


title: Englannin 1. divisioonan kausi 1900–1901

text: Englannin 1. divisioonan kausi 1900-1901 oli oli kolmastoista kausi jolloin ratkottiin The Football Leaguen mestaruus. Mukana 1.divisioonassa oli 18 joukkuetta. Sarjan voittaja oli liigan mestari, ja kaksi viimeistä putosivat suoraan 2. divisioonaan. Uusina joukkueina sarjassa pelasivat Bolton ja The Wednesday, jotka nousivat yhden välivuoden jälkeen takaisin korkeimmalle sarjatasolle.


text: Liigan mestaruuden voitti Liverpool. Mestaruus oli seuran ensimmäinen.


text: Kaksi viimeistä joukkuetta putosivat 2.divisioonan. Tilalle nousivat Grimsby Town ja Small Heath.


title: Boris Gaquere

text: Boris Gaquere (s. 1977) on belgialainen kitaristi.


title: Boris Gaquere

text: Gaquere sai ensimmäisen palkinnon Brysselin kuninkaallisessa konservatoriossa, jossa hän opiskeli Sérgio ja Odair Assadin luokalla. Gaquere osallistui sitten Leo Brouwerin, Roland Dyensin, David Russellin, Roberto Ausselin, Costas Cotsioliksen ja Paulo Bellinatin mestarikursseille. Vuonna 1997 Gaquere perusti Denis Sung-ho Janssensin kanssa kitaraduon, joka sai pian kutsuja esiintymään Belgiassa, Saksassa ja Alankomaissa. Duo julkaisi ensilevytyksensä vuonna 1998.


title: Boris Gaquere

text: Gaqueren ensimmäinen sooloalbumi oli San Franciscossa vuonna 2003 äänitetty "Xeque-Mate". Sittemmin Gaquere on soittanut ja levyttänyt Renato Martinsin, Luc Pilartzin, Yasuji Ohagin ja Sébastien Vachezin kanssa. Vuonna 2011 Gaquere julkaisi Caçamba-kvartetin kanssa albumin, joka koostuu pääasiassa brasilialaisen jazzkitaristi Victor da Costan sävellyksistä. Kaksi vuotta myöhemmin Gaqueren uusi kvartetti Comboio julkaisi albumin, jolla kuultavaan kokoonpanoon kuuluvat harmonikka, bandoneon, kontrabasso, lyömäsoittimia ja kitara.


title: Boris Gaquere

text: Gaqueren omia sävellyksiä julkaisevat Les Productions d'Oz Kanadassa, GSP Kaliforniassa ja Editions Henry Lemoine Pariisissa. Teoksiin lukeutuvat kitarasävellys "Obrigado" sekä Columbia Music Entertainment, Ltd. Japanin tilaustyönä sävelletty "Tabi", jonka levytti ja esitti Shin-ichi Fukuda vuonna 2003. Gaquere on myös sovittanut Antonio Carlos Jobimin lauluja. Vuonna 2013 Gaquere sai Ranskasta tilauksen säveltää konsertto kitaralle, ja tämän tuloksena syntyi kaksoiskonsertto harmonikalle, kitaralle ja jousiorkesterille. "Concerto de Sedan" kantaesitettiin 25. kesäkuuta 2013 Gaqueren soittaessa kitaraa ja Manu Comtén harmonikkaa sekä Rut Schereinerin johtaman Orchestre de l'Opéra de Reimsin säestäessä.


title: Boris Gaquere

text: Gaquere on esiintynyt Euroopan suurkaupunkien lisäksi Pohjois- ja Etelä-Amerikassa sekä Taiwanilla ja Japanissa.


title: Lentokivi

text: Lentokivi on Polvijärven Lehtovaarassa sijaitseva 4 metriä korkea siirtolohkare. Seppä Adam Wallius teki juhannuksena 1871 kiven päältä yli 100 metriä kantaneen lennon itse rakentamallaan lentokoneella. Wallius loukkaantui pudottuaan koneineen vesaikkoon ja hän jätti sitten enemmät lentoyritykset tekemättä.


title: Lentokivi

text: Kiveen on kiinnitetty Polvijärvi-seuran tekemä muistolaatta.


title: Macaolaiset

text: Macaolaiset on termi jota käytetään paitsi macaolaisista yleensä, mutta tarkemmin alueen portugalilaistaustaisesta väestöstä. Kiinalais-portugalilaistaustaisia macaolaisia on noin 30 000, joiden lisäksi alueella on noin 8 500 portugalilaista. He muodostavat Macaon alueella vähemmistön valtaosan väestöstä ollessa hakka- tai kantoninkiinaa puhuvia varsinaisia han-kiinalaisia.


title: Macaolaiset

text: Portugali perusti Macaoon kauppa-aseman vuonna 1557 ja sen myötä paikalle muutti satoja portugalilaisia kauppiaita ja purjemiehiä. Portugalilaiset sekoittuivat alueen han-kiinalaisten kanssa avioliittojen kautta. Tapaa kauhistelivat esimerkiksi aluetta muutamia vuosia 1800-luvulla hallinneet britit. Hongkongin kasvun myötä Macaon merkitys väheni kaupan keskuksena, mutta sen kautta myytiin silti esimerkiksi oopiumia ja kultaa. Kiina tunnusti virallisesti Portugalin vallan alueella vuonna 1887 sillä ehdolla, että aluetta ei myytäisi muille valtioille. Kiinassa uskottiin Portugalin olevan helpommin ohjailtavissa kuin esimerkiksi Hongkongia hallinneiden brittien. Macao menetti merkityksensä Portugalille sen Afrikan siirtomaissa alkaneen vapausliikehdinnän myötä 1960- ja 1970-luvuilla. Macaon luovuttamisesta Kiinalle solmittiin sopimus vuonna 1987 ja valta siirtyi 20. joulukuuta 1999. Vaihdoksen myötä alueen asukkaista, portugalilaistaustainen väestö mukaan luettuna, tuli Kiinan kansalaisia.


title: Macaolaiset

text: Nykyisin monet portugalilaistaustaiset macaolaiset ovat tärkeissä asemissa alueen hallinnossa. Omintakeisen kulttuurin katoaminen on yksi macaolaista yhteisöä huolettavista asioista. portugalin kielen käyttö väheni Macaossa lähes välittömästi vallanvaihdoksen jälkeen. Nyttemmin esimerkiksi portugalin kieltä opiskelevien määrä on kuitenkin lisääntynyt. Macaolaiset puhuivat aikoinaan macaon kreolia, kieltä joka sai vaikutteita paitsi portugalista, mutta myös kantoninkiinasta, malajista, hindistä ja japanista. Eri kielten vaikutteet tulivat alueelle kaupan myötä. Kreolilla on kuitenkin nykyisin arviolta vain 50 puhujaa.


title: Valtapituus

text: Valtapituus tarkoittaa metsätaloudessa sadan, rinnan korkeudelta paksuimman puun keskipituutta hehtaarin alalla.


title: Epsilon Eridani b

text: Epsilon Eridani b on varmistamaton eksoplaneetta, joka löydettiin 7. elokuuta 2000. Se kiertää oranssia K-tyypin pääsarjan tähteä Epsilon Eridani Eridanuksen tähdistön suunnalla, 10,4 valovuoden päässä Maasta. Tämä tekisi planeetasta toiseksi lähimmän eksoplaneetan Alfa Centauri Bb:n jälkeen.


title: Epsilon Eridani b

text: Planeetta kiertää emotähteään 3,39 AU:n etäisyydellä, ja sen kiertoaika on noin 6,85 vuotta. Planeetan massa vastaa noin 1,55 Jupiterin massaa. Se on siis kaasujättiläinen.


title: Valtapuu

text: Valtapuu tarkoittaa metsätaloudessa metsikön vallitseviin latvuskerroksiin kuuluvaa puuta. Pisimmät ovat päävaltapuita, lyhyimmät lisävaltapuita.


Kirkollisvirkakunnan leski- ja orpokassa oli aiemmin Suomessa toiminut eläkelaitos, josta maksettiin kirkon palveluksessa olleiden virkamiesten leskien ja turvattomien lasten eläkkeet.


title: Kirkollisvirkakunnan leski- ja orpokassa

text: Kassan osakkaita olivat kaikki Suomen evankelisluterilaisen kirkon virkamiehet ja palvelijat, jotka nauttivat vuonna 1723 vahvistettuja pappissäädyn erioikeuksia.. Sellaiset virkamiehet eivät kuitenkaan kuuluneet kassaan, jotka olivat velvollisia kuulumaan muihin yleisiin eläkelaitoksiin eivätkä tämän vuoksi halunneet olla kassan osakkaita. Lisäksi kassan osakkaita olivat ne henkilöt, jotka olivat päässeet kassan osakkaiksi jo aikaisempien säädösten nojalla. Myös kirkon naisurkurit olivat kassan osakkaita, vaikka he eivät välttämättä nauttineet papiston erioikeuksia.


text: Ne kassan osakkaat, joilla oli vakinainen virka, oli jaettu lailla vahvistettujen peruspalkkojensa mukaan seitsemään luokkaan, joissa eläkkeet vaihtelivat 12 000 markasta 1 500 markkaan.


text: Eläke maksettiin ilman vähennystä kuolinpesälle, johon kuului leski, riippumatta siitä oliko hänellä lapsia, tai kuolinpesälle, johon kuului vähintään kaksi eläkkeeseen oikeutettua lasta. Sellaiselle kuolinpesälle, jossa oli vain yksi eläkkeeseen oikeutettu lapsi, suoritettiin vain 60 % täydestä eläkkeestä. Tämän eläkkeen lisäksi suoritettiin erityisissä tapauksissa 10 %:n suuruista lisäeläkettä.


text: Leski sai eläkettä niin kauan kuin hän eli leskenä sekä lapsi siihen saakka kunnes täytti 21 vuotta. Jos tytär oli mennyt naimisiin ennen täysi-ikäiseksi tuloaan, hän menetti oikeutensa eläkkeeseen. Lapsi, joka lääkärintodistuksen tai muun luotettavan todistuksen mukaan oli tullut mielisairaaksi tai muulla tavalla täysin kykenemättömäksi elättämään itseään ja jolla sitä paitsi todistettavasti ei ollut varoja toimeentuloa varten, sai tätä eläkettä niin kauan kuin kykenemättömyyden tai varattomuuden tilaa kesti.


text: Oikeus eläkkeen saamiseen alkoi armovuoden päättymisestä tai jos armovuotta ei ollut, virkamiehen kuolinpäivän jälkeisen kuukauden alusta, ja oikeus jatkui sen kuukauden viimeiseen päivään, jolloin eläkkeensaaja kuoli tai oli muuten menettänyt eläkeoikeutensa. Jos kuolinpesä armovuoden sijasta sai lahjapalkkion, eläkekassan johtokunnan tehtävä oli harkita, kuinka monta kuukautta lahjapalkkion katsottiin vastaavan eläkettä.


text: Eläkkeeseen oikeutetun piti hakea eläkettä toimittamalla kassan johtokunnalle hakemus armovuotta seuranneen lokakuun kuluessa. Jos armovuotta ei ollut, ennen sen vuosipuoliskon päättymistä, jolta eläkettä ensi kerran maksetaan. Johtokunta käsitteli hakemuksen niin hyvissä ajoin, että eläke ja eläkekirja voitiin ennen joulukuun 10. päivää lähettää asianomaiseen kirkkoherranvirastoon, joka toimitti sen eläkkeensaajalle.


title: Tiktakin diskografia

text: Tämä on suomalaisen Tiktak-yhtyeen diskografia. Listasijoitukset viittaavat Suomen viralliseen albumi-, single- ja musiikki-DVD-listaan sekä Suomen viralliseen latauslistaan.


title: Valtavaara

text:
Valtavaara on tunturi Kuusamossa Rukatunturin koillispuolella. Sen korkeus on 492 metriä. Valtavaara on Pohjois-Pohjanmaan maakunnan korkein kohta. Sen laella on entinen palovartijan tupa, joka on nykyään retkeiljiöiden käytössä päivätupana.
Valtavaaran halki kulkee Suomen tunnetuimpiin kuuluva vaellusreitti Karhunkierros.


title: Ukrainan jääpallomaajoukkue

text: Ukrainan jääpallomaajoukkue edustaa Ukrainaa kansainvälisissä jääpallokilpailuissa. Ukraina osallistui Jääpallon maailmanmestaruuskilpailuihin ensimmäistä kertaa vuonna 2013. Ensimmäisissä MM-kilpailuissaan se jäi kilpailujen viimeiseksi, sijalle 14.. Vuoden 2014 kisoissa joukkue oli 16., taakse jäi ainoastaan Somalia. Vuoden 2015 kisoihin, jotka pidettiin Venäjällä, joukkue ei osallistunut.


title: Descendents

text: Descendents on yhdysvaltalainen punk rock -yhtye, joka perustettiin Manhattan Beachilla vuonna 1978. Yhtyeen perustivat kitaristi Frank Navetta, basisti Tony Lombardo ja rumpali Bill Stevenson. Vuonna 1980 he värväsivät laulajaksi Stevensonin ystävän Milo Aukermanin. Yhtyeellä oli suuri vaikutus Los Angelesin punkkulttuuriin 1980-luvulla. Descendents on julkaissut kuusi studioalbumia, kolme livealbumia, kolme kokoelma-albumia ja kolme EP:tä.


title: Valtavaara (täsmennyssivu)

text: Valtavaara tarkoittaa seuraavia:


title: Papuankuhankeittäjä

text: Papuankuhankeittäjä ("Oriolus szalayi") on kuhankeittäjien heimoon kuuluva varpuslintu.


title: Papuankuhankeittäjä

text: Papuankuhankeittäjää tavataan Indonesiassa ja Papua-Uudessa-Guineassa. Sitä on kuvattu yleiseksi, ja laji on luokiteltu elinvoimaiseksi.


title: Kouluvirkakunnan eläkekassa

text: Kouluvirkakunnan eläkekassa oli aiemmin Suomessa eläkelaitos, josta maksettiin opettajien ja muiden opetustehtävissä olleiden henkilöiden leskien ja turvattomien lasten eläkkeet.


title: Kouluvirkakunnan eläkekassa

text: Kouluvirkakunnan eläkekassan osakkaita olivat kaikki valtion oppikoulujen, kuuromykkäin- ja sokeainkoulujen sekä Perttulan kasvatuslaitoksen ja Ahvenanmaan maakunnan oppikoulujen vakinaiset, ylimääräiset tai koepalveluksessa olleet mies- ja naispuoliset opettajat. Näiden lisäksi kassan osakkaita olivat oppilaitoksiin perustettujen, vuosirahasääntöön otettujen vahtimestarin-, talonmiehen- ja lämmittäjäntoimien vakinaiset haltijat.


title: Kouluvirkakunnan eläkekassa

text: Kassan osakkaat oli ryhmitelty 12 eläkeluokkaan, joissa eläkkeet vaihtelivat 10 800 markasta 1 700 markkaan. Sekä lesken että turvattomien lasten eläkkeen suuruus vaihteli myös sen mukaan, milloin ja millaisilla ehdoilla kassan jäsen oli otettu eläkekassan osakkaaksi.


title: Kouluvirkakunnan eläkekassa

text: Kuolinpesän eläkkeestä, jonka puolesta ei ollut suoritettu yhteensä kymmentä vuosimaksua, pidätettiin 25 % siihen saakka kunnes koko vuosimaksujen määrä oli suoritettu.


title: Kouluvirkakunnan eläkekassa

text: Eläkettä haettiin lähettämällä hakemus kassan johtokunnalle, joka sijaitsi Turussa. Hakemukseen oli liitettävä ohjesäännön määräämät todistukset, joita olivat asianomaisen oppilaitoksen johtajan antama todistus siitä, missä virassa vainaja oli viimeksi ollut, papintodistus, lääkärintodistus tarvittaessa sekä selvitys siitä, oliko kuolinpesä nauttinut armovuosia tai niiden korvauksena lahjapalkkioita.


title: Pampaphoneus

text: Pampaphoneus on sukupuuttoon kuollut Dinocephalia-ryhmään kuuluva terapsidisuku. Sukuun kuuluu yksi tunnettu laji "Pampaphoneus biccai". Se oli Anteosauridae-heimoon kuuluva lihansyöjä, joka eli nykyisen Brasilian alueella permikaudella noin 260 miljoonaa vuotta sitten.


title: Pampaphoneus

text: Cisneros "et al.", (2012):


title: Filip Krajinović

text: Filip Krajinović (s. 27. helmikuuta 1992 Sombor) on serbialainen tennispelaaja. Hän on ollut parhaimmillaan kaksinpelissä ATP-listan sijalla 26 huhtikuussa 2018.


title: Filip Krajinović

text: Krajinović oli junioreiden maailmanlistalla parhaimmillaan kuudentena helmikuussa 2009.


title: Somalian jääpallomaajoukkue

text: Somalian jääpallomaajoukkue edustaa Somaliaa jääpallon maajoukkuekilpailuissa. Somalia haki Kansainvälisen jääpalloliiton jäsenyyttä ja osallistumisoikeutta Irkutskin MM-kilpailuihin 2014. Somalia on ensimmäinen afrikkalainen kansainvälisen jääpalloliiton jäsenyyttä hakenut maa.


title: Somalian jääpallomaajoukkue

text: Somalian jääpallomaajoukkue perustettiin Ruotsin Borlängessä asuvien somalialaisten maahanmuuttajien ja paikallisen Borlänge Bandyn voimin. Borlängen kunta ja Somalian olympiakomitea tukevat taloudellisesti Somalian jääpallomaajoukkuetta. Maajoukkuetta valmentaa ruotsalainen jääpallolegenda Per Fosshaug.


title: Australian Fed Cup -joukkue

text: Australian Fed Cup -joukkue edustaa Australiaa Fed Cupissa. Se toimii Australian Tennisliiton alaisuudessa. Australia osallistui Fed Cupiin ensimmäisen kerran vuonna 1963. Kaiken kaikkiaan Australia on pelannut 172 maaottelua, joista voittanut 124 ja hävinnyt 47. Mestaruuksia sillä on seitsemän kappaletta, jotka ovat tulleet vuosina 1964, 1965, 1968, 1970, 1971, 1973 ja 1974.


Kansakoulunopettajain leski- ja orpokassa oli aiemmin Suomessa eläkelaitos, josta maksettiin kansakoulun miesopettajien leskien ja turvattomien lasten eläkkeet.


Kansakoulunopettajain leski- ja orpokassan osakkaita olivat kaikki valtionapua nauttivissa kansakouluissa palvelevat virkakelpoiset miesopettajat. Kassan johtokunta saattoi myös ottaa osakkaiksi muita virkakelpoisia miesopettajia, jotka työskentelivät muissa oppilaitoksissa kuin kansakouluissa.


title: Kansakoulunopettajain leski- ja orpokassa

text: Jokaisen osakkaan leski sai koko elinaikansa tai siihen asti, kunnes meni uusiin naimisiin, eläkettä, jonka suuruus vaihteli. Ensimmäisenä eläkevuotena se oli 8 000 markkaa ja sitten vuosittain 5 000 markkaa. Jos osakkaalta oli jäänyt lesken lisäksi yksi tai useampia alle 18-vuotiaita lapsia, eläkkeeseen lisättiin 2 000 markkaa yhdestä lapsesta, 1 000 markkaa toisesta ja 500 markkaa jokaisesta useammasta lapsesta. Jos osakkaalta oli jäänyt ainoastaan lapsia, niin yksi lapsi sai ensimmäisenä vuotena 8 000 markkaa ja sitten vuosittain 5 000 markkaa, toinen lapsi lisäksi 2 000 markkaa, kolmas 1 000 markkaa ja jokainen seuraava 500 markkaa.


text: Lapset saivat nauttia eläkettä kunnes täyttivät 18 vuotta. Jos lapsi 18 vuotta täytettyään oli mielisairas taikka muun taudin tai vian takia ei kyennyt elättämään itseään eikä todistettavasti omistanut muita varoja elatuksekseen, sai tällainen lapsi nauttia eläkettä jatkuvasti niin kauan kuin sellaista tilaa kesti.


text: Ainoastaan laillinen avioliitto oli eläkeoikeuden perustana. Sellaisen osakkaan kuolinpesälle, johon ei jäänyt ketään eläkkeeseen oikeutettua, maksettiin takaisin osakkaan suorittamat eläkemaksut ilman korkoa enintään 8 000 markkaan saakka. Ottolapsilla ja lapsipuolilla oli samat oikeudet eläkkeeseen kuin rintaperillisilläkin. Kasvattilapsilla ja laillisessa erossa olevalla vaimolla ei ollut eläkeoikeutta.


text: Eläkehakemus tehtiin kassan Helsingissä olevalle johtokunnalle, ja siihen piti liittää ohjesäännön määräämät seuraavat todistukset: papintodistus, asianomaisen tarkastajan tai sen koulun johtokunnan todistus, jonka palveluksessa hakijan mies- tai isävainaja viimeksi oli, lääkärintodistus tarvittaessa sekä ilmoitus siitä, mistä hakija halusi nostaa eläkkeen tai sen sijasta palautuvat vuosimaksut.


title: Japanin Fed Cup -joukkue

text: Japanin Fed Cup -joukkue edustaa Japania Fed Cupissa. Se toimii Japanin Tennisliiton alaisuudessa. Japani osallistui Fed Cupiin ensimmäisen kerran vuonna 1964. Kaiken kaikkiaan Japani on pelannut 139 maaottelua, joista voittanut 81 ja hävinnyt 58. Japanin paras saavutus on välieriin pääsy vuonna 1996.


title: Slovakian Fed Cup -joukkue

text: Slovakian Fed Cup -joukkue edustaa Slovakiaa Fed Cupissa. Se toimii Slovakian tennisliiton alaisuudessa. Slovakia osallistui Fed Cupiin ensimmäisen kerran vuonna 1994, kun ennen sitä maan pelaajat olivat edustaneet Tšekkoslovakiaa. Kaiken kaikkiaan Slovakia on pelannut 51 maaottelua, joista voittanut 31 ja hävinnyt 20. Mestaruuksia sillä on yksi kappale, jonka se saavutti vuonna 2002.


title: Valtiontila

text: Valtiontila on valtion omistama maatila. Sosialistisissa maissa niillä oli maiden olemassaolon loppuun asti 1990-luvulle merkittävä asema maataloustuotannossa. Neuvostoliitossa nimitys oli sovhoosi.


title: Valuuttakori

text: Valuuttakori on valuuttaindeksin painorakenteen määrittelevä valuuttaryhmä.


title: Valuuttakori

text: Pankeilla on virallisten korien ohella omia valuuttakorejaan, usein kolme neljä valuuttaa. Niillä pyritään suojaamaan valuuttamääräisen lainan (valuuttakoriluoton) ottajaa ulkomaisten valuuttojen keskinäisistä kurssimuutoksista johtuvilta kurssiriskeiltä.


title: Valuuttakori

text: Ennen euroa valuuttakorin tehtävää vastasi Euroopan valuuttayksikkö ecu.


title: Bob Malmström

text: Bob Malmström on suomenruotsalainen hardcore punk -yhtye, joka perustettiin vuonna 2010. Yhtyeen musiikki on oikeistolaisia arvoja korostavaa ja köyhiä halveksivaa ”porvaricorea”, mikä rikkoo perinteisen punkin vasemmistolaisen linjauksen kaavaa.


title: Bob Malmström

text: Yhtye julkaisi esikoisalbuminsa, "Tala svenska eller dön" vuonna 2011. Toinen studioalbumi, "Punkens framtid", julkaistiin 19. huhtikuuta 2013.


title: Pesäpallon suomensarja 2013

text: Pesäpallon Suomensarja-kausi 2013 oli pesäpallon kolmanneksi korkeimman sarjatason kausi ja se pelattiin neljässä lohkossa. Miesten Suomensarja alkoi 18. toukokuuta ja nousijat Ykköspesikseen olivat selvillä 7. syyskuuta.


title: Pesäpallon suomensarja 2013

text:
Sarjasta nousivat kauden päätteeksi Manse PP ja Ylihärmän Pesis-Junkkarit. Sarjasta putosivat lohkojen viimeiset: Haapaveden Urheilijat, NeNu-Pesis, Köyliön Lallit ja Peräseinäjoen Toive.
Kauden 2012 päätteeksi Suomensarjasta putosivat Napapiirin Pesis, Lievestuoreen Kisa, Riihi-Pesis ja Jalasjärven Jalas. Sarjasta nousivat Ykköspesikseen Haapajärven Pesä-Kiilat ja Loimaan Palloilijat.


title: Pesäpallon suomensarja 2013

text: Maakuntasarjasta kauden 2012 päätteeksi Suomensarjaan nousivat Kouvolan Pallonlyöjät 3, Cobra Team, Pöytyän Urheilijat, Alajärven Ankkurit, Haapaveden Urheilijat ja Tyrnävän Tempaus. Näistä joukkueista Kouvola, Cobra Team ja Tyrnävä eivät ottaneet sarjapaikkaa vastaan.


title: Pesäpallon suomensarja 2013

text: Kauden jälkeen sarjasta luopuivat Lestijoen Pesis ja Mynämäen Vesa. Pesäpalloliitto myönsi puuttuvat paikat Ikaalisten Tarmolle, Köyliön Lalleille, Oulun Lippo Pesikselle, Reisjärven Pilkkeelle ja sarjasta pudonneille Napapiirin Pesikselle ja Lievestuoreen Kisalle. Näistä vielä Ikaalisten Tarmo luopui paikastaan kaudelle 2013.


title: Kalamaniemen kalliomaalaukset

text: Kalamaniemen kalliomaalaukset ovat kaksi kalliomaalauskohdetta, jotka sijaitsevat samassa Kalamaniemessä noin 500−600 metrin etäisyydellä toisistaan. Kalliomaalauksia kutsutaan tässä numeroilla I ja II ja ne sijaitsevat Tuohtiaisen itärannalla Luumäellä Etelä-Karjalassa. Maalaukset löysi Timo Miettinen vuonna 1980 ja ne ajoitetaan kivikauteen tai pronssikauden alkuun.


title: Kalamaniemen kalliomaalaukset

text: Kalamaniemi työntyy Kelkjärven ja Tuohtiaisen väliin ahtaen järviä yhdistävän salmen mutkaiseksi kapeikoksi. Järvet ovat osaa Väliväylää, joka yhdistää Saimaan Kymijokeen. Kalamaniemi I sijaitsee aivan niemen ulkokärjessä ja Kalamaniemi II niemen länsirannalla noin 600 metriä pohjoiseen. Niemi on paikoin jyrkkärantainen, varsinkin kohdissa, joissa rantaan työntyy kallio. Niemi on ollut muinoin saari, sillä Koitaipaleenlahden perällä Salonmäen ja Kalamaniemen välissä on laakso, joka kohoaa vaivoin 3 metrin korkeudelle järven nykypinnasta.


title: Kalamaniemen kalliomaalaukset

text: Kalamaniemi I on pyöreänoloinen silokallio, joka putoaa jyrkkänä suoraan veteen ja on pinnastaan pahoin rapautunut. Kallion sivut aukeavat etelään ja itäkaakkoon. Niemeä seuraa mökkitie, josta lähtee heikko polku maalausta kohti. Itse maalauksen tavoittaa vasta vesitse.


title: Kalamaniemen kalliomaalaukset

text: Kalamaniemi II on jyrkän kallion alareunassa, missä kallion pinta on hioutunut sileäksi ja se kallistuu hieman sisällepäin suojaten maalauksia säältä. Kallio päättyy maakaistaleeseen, joka kohoaa noin 2 metriä vedenpinnan yläpuolelle, ja jossa kasvaa suojaavia puita. Kallion maalattu osa aukeaa länteen. Pohjoisempana sijaitsevalta kesäasunnolta johtaa maalaukselle polku.


title: Kalamaniemen kalliomaalaukset

text: Kallion pinta vaikuttaa olevan punavärin sotkemaa yli 8 metrin matkalla, vaikka itse kuvioita sisältävä osuus on kooltaan 3×1 metriä. Kuvakenttä on siten pahoin tuhoutunut. Valokuvista päätellen maalauksen päältä on poistettu jäkälää. Alimmat maalaukset sijaitsevat 1,6 metriä ja ylimmät 2,8 metriä järven nykypinnan yläpuolella. Maalaus sijaitsee kallion vaakasuoran lohkeaman yläpuolella. Punaväriä erottuu useassa kohdassa, mutta maalauksen kulumisen vuoksi kuvioista ei enimmäkseen saa selvää. Muutama hirvikuvio on kuitenkin tunnistettavissa. Vasemmalla olevat kaksi hirveä ovat 45 senttimetriä ja 68 senttimetriä pitkät. Niiden pää on maalattu suureksi ja pitkänomaiseksi. Ihminen on 41 senttimetriä pitkä. Oikealla on venekuva, joka on 37 senttimetriä pitkä.


title: Kalamaniemen kalliomaalaukset

text: Kallion punaväri muodostaa pieniä kuviokatkelmia, jotka eivät aina muodosta tunnistettavia kuvioita. Alin kuvio sijaitsee 1,22 metriä maan pinnasta. Selvästi erottuvassa, vasemmalle katsovassa hirvessä, on pään ylle vedetty kolme suoraa viivaa, kuin pieniä sarvia. Hirven pituus on 46 senttimetriä ja sen takapää osuu yhteen kallion halkeaman kanssa. Hirven takana seisoo ihminen, joka on 23 senttimetriä pitkä ja muodostaa yhdessä hirven kanssa kuviokokonaisuuden. Ihmisen lantion korkeudella kulkee vaakaviiva. Halkeamien alapuolella erottuu pieni vinoon maalattu 16 senttimetriä pitkä ihminen. Näiden lisäksi erottuu vielä kaksi venekuvaa, joista pitempi on 47 senttimetriä pitkä.


title: Kalamaniemen kalliomaalaukset

text: Kalamaniemen II edustalla on suoritettu arkeologiset kaivaukset. Niissä löydettiin muutama pii- ja kvartsi-iskos sekä puuhiilipalanen, joka otettiin talteen. Siitä on myöhemmin määritetty radiohiiliajoitus, vaikka sen kytkös maalaukseen ei ollut varma. Hiilen ajoitus on 1530 ± 30 jaa. eli keskiaikainen. Myös palanutta luuta löytyi nuotion jätteistä.


Sotaväen ja eräiden kulkulaitosvirastojen leski- ja orpokassa oli aiemmin Suomessa eläkelaitos, josta maksettiin eräiden valtion virkamiesten leskien ja turvattomien lasten eläkkeet.


title: Sotaväen ja eräiden kulkulaitosvirastojen leski- ja orpokassa

text: Eläkekassan osakkaita olivat kaikki valtionrautateiden, tie- ja vesirakennusten, merenkulkulaitoksen sekä ylisotaoikeuden mies- ja naispuoliset peruspalkkaa nauttivat viran- ja toimenhaltijat, jotka olivat päässeet tai myöhemmin pääsivät osallisiksi tähän eläkelaitokseen. Lisäksi osakkaita olivat kaikki siviili- ja sotilasviranhaltijat, jotka ennen eläkelaitoksen ohjesäännön voimaan tulemista vuonna 1927 olivat poistuneet virasta ja tätä ennen voimassa olleiden ohjesääntöjen mukaan päässeet osallisiksi kassaan ja oikeutetuksi leskiensä ja lastensa hyväksi saamaan siitä eläkettä.


text: Kassan osakkaat oli jaettu 12 luokkaan, joissa eläkemäärät vaihtelivat 10 800 markasta 1 700 markkaan. Eläkkeen suuruus riippui myös siitä, milloin ja minkälaisilla ehdoilla kukin oli aikanaan eläkelaitoksen osakkaaksi otettu.


text: Eläkettä suoritettiin sekä osakkaan leskelle että hänen turvattomille lapsilleen.


text: Eläkehakemus sekä ilmoitus siitä, missä paikkakunnalla eläkettä oli nostettava, oli annettava eläkelaitoksen Helsingissä olevalle johtokunnalle. Hakemukseen oli liitettävä virkaluettelo tai asianomaisen päällystön antama nimikirjanote, jonka tuli sisältää tieto virasta tai toimesta, jossa osakas oli viimeksi ollut; papintodistus tai ote siviilirekisteristä; lääkärintodistus tarvittaessa sekä todistus eläkelaitokseen viimeisten kahdentoista kuukauden aikana pidätetyistä maksuista.


title: Sandra Roma

text: Sandra Roma (s. 31. maaliskuuta 1990 Tukholma) on ruotsalainen tennispelaaja. Hän on ollut parhaimmillaan kaksinpelissä WTA-listan sijalla 431 huhtikuussa 2013. Hän on voittanut urallaan kolme ITF-turnausta kaksinpelissä ja viisi nelinpelissä.


title: Sandra Roma

text: Roma oli junioreiden maailmanlistalla parhaimmillaan sijalla 11 syyskuussa 2008. Samana vuonna hän voitti Yhdysvaltain avointen tyttöjen nelinpelin Noppawan Lertcheewakarnin kanssa. He päihittivät loppuottelussa parin Mallory Burdette ja Sloane Stephens. Roma edusti Ruotsia Fed Cupissa ensimmäisen kerran vuonna 2009.


title: Paul Gilson

text: Paul Gilson (15. kesäkuuta 1865 Bryssel – 3. huhtikuuta 1942) oli belgialainen säveltäjä, joka edusti flaamilaista myöhäisromanttista sinfonista perinnettä. Hän sävelsi suuren osan orkesterimusiikistaan elämänsä ensimmäisten neljän vuosikymmenen aikana. Hänen teoksiinsa lukeutuvat "Mélodies Écossaises" suurelle jousiorkesterille, sinfonisten sketsien sarja "The Sea", näyttämömusiikki näytelmään "Alvar" ja dramaattinen sinfonisten alkusoittojen sarja.


title: Paul Gilson

text: Gilson opiskeli urkujensoittoa ja sävellystä, ja lopulta hänestä tuli sävellyksen professori Brysselin kuninkaallisessa konservatoriossa. Hän oli tuottelias säveltäjä, ja hänet muistetaan myös varsinkin kuoroteoksistaan. Hänen kamarimusiikkituotantoaan edustaa vuonna 1919 sävelletty g-mollitrio klarinetille, oboelle ja pianolle.


title: Claes Henrik Nyberg

text: Claes Henrik Nyberg (20. syyskuuta 1799 Loviisa – 9. lokakuuta 1883 Helsinki) oli suomalainen laivuri ja maanmittari, joka sai kamarineuvoksen arvon.


title: Claes Henrik Nyberg

text: Nybergin vanhemmat olivat eversti Gustaf Gabriel Nyberg ja Ebba Regina von Schoultz. Hän sai matemaattisluonnontieteellistä opetusta isältään, purjehti merillä 1816-1822 ja suoritti laivurintutkinnon 1820. Ylioppilaaksi hän tuli 1823, jolloin hän valmistui myös maanmittariksi. 1825 hänet nimitettiin virkaa tekeväksi ja 1828 vakinaiseksi komissiomaanmittariksi Viipurin lääniin. 1830 hän teki yksityisestä aloitteesta Saimaan kanavan suunnantarkastuksen ja tultuaan kutsutuksi maanmittaushallituksen insinööriksi 1835 hän tutki kanavan lopullisen suunnan. 1847-1850 Nyberg teki tähtitieteelliset mittaukset, joiden perusteella laadittiin ensimmäinen Suomen yleiskartta. 1856 hänestä tuli Uudenmaan läänin lääninmaanmittari, 1866-1877 hän oli maanmittaushallituksen ylitirehtöörin apulainen. Kamarineuvoksen arvo Nybergille myönnettiin 1873.


title: Claes Henrik Nyberg

text: Nybergin puoliso vuodesta 1825 oli Ottiliana Anna von Fieandt (k. 1868). Professori, salaneuvos, tie- ja vesirakennusten ylihallituksen päällikkö Alfred Reinhold Nyberg ja everstiluutnantti, maaherra Otto Gustaf Nyberg olivat heidän lapsiaan. Kaksi muuta poikaa, Robert Carl August Nyberg ja Frans Edvard Nyberg, ylenivät kenraalimajureiksi.


title: Hilda Melander

text: Hilda Melander (s. 1. joulukuuta 1991 Tukholma) on ruotsalainen tennispelaaja. Hän on ollut parhaimmillaan kaksinpelissä WTA-listan sijalla 405 helmikuussa 2013. Hän on voittanut urallaan kaksi ITF-turnausta kaksinpelissä ja viisi nelinpelissä.


title: Hilda Melander

text: Melander edusti Ruotsia Fed Cupissa ensimmäisen kerran vuonna 2012.


title: Big Four (Intian käärmeet)

text: Big Four tarkoittaa neljää myrkyllistä käärmelajia, jotka aiheuttavat eniten käärmeenpuremia Etelä-Aasiassa, ennen muuta Intiassa.


title: Big Four (Intian käärmeet)

text: Tärkeysjärjestyksessä ne ovat:Monivaikutteista vastamyrkkyä, joka neutraloi kaikkien ryhmään kuuluvien käärmeiden myrkkyä, on saatavilla ympäri Intiaa, ja sitä käytetään yleisesti vakavien käärmeenpuremien hoidossa.


title: Titanophoneus

text: Titanophoneus (nimen merkitys: "”jättiläismäinen murhaaja”") on sukupuuttoon kuollut keskipermikautinen terapsidisuku, joka kuuluu alalahkoon Dinocephalia. Se oli usean metrin pituiseksi kasvava Anteosauridae-heimoon kuuluva lihansyöjä.


title: Titanophoneus

text: Aikuisen yksilön kallo oli lähes metrin pituinen. Titanophoneuksen fossiileja on löydetty Permin alueelta Venäjältä. Vuonna 2012 tehty tutkimus (Cisneros "et al.") näyttäisi osoittavan etteivät "Titanophoneus potens" ja "”Titanophoneus” adamanteus" olisi toistensa lähimmät sukulaiset ja myöhemmin nimetty "Titanophoneus adamanteus" pitäisi täten siirtää uuteen sukuun. Kuitenkin vuotta aikaisempi tutkimus (Christian F. Kammerer) ei antanut tästä asiasta selvää kuvaa. Lisäksi nimellä "”Titanophoneus rugosus”" kuvattu fossiili saattaa olla Venäjän alueelta löydetty suvun "Anteosaurus" edustaja.


title: Titanophoneus

text:
Cisneros "et al"., (2012):
Kammerer, (2011):


title: Elizabeth Hainen

text: Elizabeth Hainen on yhdysvaltalainen harpisti. Hän on toiminut Philadelphia Orchestran sooloharpistina. Hän on esiintynyt solistina myös muiden muassa City of London Sinfonian, IRIS Orchestran, Kennedy Centerin orkesterin, Kolumbian kansallisen sinfoniaorkesterin, Bulgarian radion kansallisorkesterin, Camerata Ducalen, Chicago Civic Orchestran, Meksikon valtion sinfoniaorkesterin ja Wienin poikakuoron kanssa. Lisäksi hän on pitänyt lukuisia resitaaleja Carnegie Hallissa. Hän on esiintynyt myös muun muassa useilla eri festivaaleilla ja Harpun maailmankongressissa.


title: Elizabeth Hainen

text: Hainen on tilannut teoksia useilta nykysäveltäjiltä, joihin ovat kuuluneet Bernard Rands, Melinda Wagner ja Tan Dun. Hainen on myös kysytty pedagogi, joka kuuluu Curtisin musiikki-instituutin ja Templen yliopiston henkilökuntiin.


title: Elizabeth Hainen

text: Hainen syntyi Toledossa, Ohiossa, ja aloitti harpunsoiton 10-vuotiaana. Hän pääsi Susann McDonaldin oppilaaksi Indianan yliopiston musiikkikoulussa. Hän on saanut useita palkintoja ja tunnustuksia, kuten hopeamitalin USA:n ensimmäisessä kansainvälisessä harppukilpailussa. Hainen on julkaissut levytyksiä Avie- ja Naxos-levymerkeillä.


title: Krasnyi (Smolenskin alue)

text:
Krasnyi () on kaupunkityyppinen taajama ja Krasnyin piirin keskus Smolenskin alueella Venäjällä. Se
sijaitsee 67 kilometriä Smolenskista lounaaseen, alle 25 kilometrin päässä Valko-Venäjän rajasta. Lähin rautatieasema on 20 kilometrin etäisyydellä pohjoisessa sijaitseva Gusino.


title: Krasnyi (Smolenskin alue)

text: Vuonna 2010 taajamassa asui 4 349 ja koko piirissä 12 895 henkeä.


title: Krasnyi (Smolenskin alue)

text: Paikkakunta on mainittu kirjallisissa lähteissä vuonna 1150. Vuonna 1965 sille myönnettiin kaupunkimaisen taajaman asema. Krasnyi tarkoittaa venäjän kielellä punaista. Taajamassa oli neuvostoaikana elinterviketuotantoa (esimerkiksi juustola, hedelmien kuivausta).


title: Tanja Tuomi

text: Tanja Tuomi (s. 4. toukokuuta 1996 Tampere) on suomalainen tennispelaaja. Hän on pelannut ITF-turnauksissa vuodesta 2011 lähtien. Tuomi edusti Suomea Fed Cupissa ensimmäisen kerran vuonna 2013. Tuomi saavutti SM-kultaa naisten kaksinpelissä ulkokentillä vuonna 2012.


title: Pesäpallon suomensarja 2014

text: Pesäpallon Suomensarja-kausi 2014 on Suomen pesäpallon kolmanneksi korkeimman sarjatason kausi. Sarja pelataan neljässä lohkossa: Pohjoinen, Itä, Etelä ja Länsi.


title: Pesäpallon suomensarja 2014

text: Kauden 2013 päätteeksi Suomensarjasta putosivat Haapaveden Urheilijat, NeNu-Pesis, Köyliön Lallit ja Peräseinäjoen Toive. Köyliö pelasi kuitenkin Kinnarin Pesiksen sijasta etelälohkossa. Sarjasta nousivat Ykköspesikseen Manse PP ja Ylihärmän Pesis-Junkkarit.


title: Pesäpallon suomensarja 2014

text: Ykköspesiksestä putosivat Suomensarjaan Puna-Mustat ja Haapajärven Pesä-Kiilat, joista Haapajärvi kuitenkin sai JymyJussit 2:n ja Sotkamon Jymy 2:n luovuttua sarjapaikkansa takaisin hakumenettelyn kautta. Hakumenettelyn myötä myös Siilinjärven Pesis sai paikan Ykköspesiksestä.


title: Pesäpallon suomensarja 2014

text: Maakuntasarjasta Suomensarjaan nousivat Hämeenlinnan Paukku, Imatran Pallo-Veikot 2, Jokivarren Jytinä ja Veteli-Pesis. Hakumenettelyn kautta vapaaksi jääneet sarjapaikat myönnettiin Jalasjärven Jalakselle, Pomarkun Pyrylle ja Siilinjärven Pesis 2:lle.


title: Pesäpallon suomensarja 2014

text: Itä-Pohjoinen


title: Pesäpallon suomensarja 2014

text: Etelä-Länsi


title: Pesäpallon suomensarja 2014

text: Kauden 2013 päätteeksi naisten Suomensarjasta putosivat Haapajärven Pesä-Kiilat, Espoon Pesis, Puurtilan Kisa-Pojat ja Ilmajoen Kisailijat. Ykköspesikseen nousivat Köyliön Lallit ja Pattijoen Urheilijat.


title: Pesäpallon suomensarja 2014

text: Maakuntasarjasta Suomensarjaan nousivat Kankaanpään Maila 2, Haapajärven Pesä-Kiilat 2, Joensuun Maila ja Vantaajoen Juoksu. Hakumenettelyn kautta sarjapaikka annettiin Ilmajoelle, Keravan Pesikselle, Oulun Lipolle, Pattijoen Urheilijat 2:lle ja Turku-Pesikselle.


title: Puolustuslaitoksen leski- ja orpokassa

text: Puolustuslaitoksen leski- ja orpokassa oli aiemmin Suomessa eläkelaitos, josta maksettiin puolustuslaitoksen virkamiesten leskien ja turvattomien lasten eläkkeet.


title: Puolustuslaitoksen leski- ja orpokassa

text: Puolustuslaitoksen leski- ja orpokassan osakkaina olivat puolustusministeriön, puolustuslaitoksen ja suojeluskuntajärjestön peruspalkkaiset virat ja toimet, paitsi jos virka kuului johonkin toiseen leski- ja orpokassaan sille vahvistetun ohjesäännön mukaan. Eläkekassan osakkaita olivat siihen kuuluvien virkojen ja toimien vakinaiset haltijat.


title: Puolustuslaitoksen leski- ja orpokassa

text: Eläkekassaan kuuluvat virat ja toimet oli jaettu 12 luokkaan vuoden 1923 palkkauslaissa määrättyjen palkkausluokkien perusteella.


title: Puolustuslaitoksen leski- ja orpokassa

text: Eläkkeen saamisen yleisenä edellytyksenä oli, että vainaja oli kuollessaan eläkekassan osakas. Eläke suoritettiin yleisesti sen eläkeluokan mukaan, johon vainajan virka tai toimi viimeiseksi kuului.


title: Puolustuslaitoksen leski- ja orpokassa

text: Leskivaimon vuotuinen eläke vaihteli 10 800 markasta 1 700 markkaan. Jos osakkaalta oli jäänyt eloon leski sekä yksi tai useampia sellaisia lapsia, jotka eivät olleet täyttäneet 18 vuotta, eläkkeeseen oli lisättävä yhdestä lapsesta 40 % täydestä eläkkeestä, sen lisäksi toisesta lapsesta 25 %, ja jokaista sitä seuraavasta lapsesta 10 % täydestä eläkkeestä.


title: Puolustuslaitoksen leski- ja orpokassa

text: Jos vain lapsilla oli oikeus eläkkeeseen, oli yhden lapsen eläke kaksi kolmasosaa täydestä eläkkeestä, kahden lapsen eläke yhteensä sama kuin täysi eläke, ja jos lapsia oli useampia, lisättiin eläkkeeseen kolmannesta lapsesta 40 %, neljännestä 20 % ja jokaisesta seuraavasta lapsesta 10 % täydestä eläkkeestä.


title: Puolustuslaitoksen leski- ja orpokassa

text: Eläkettä haettiin eläkekassan johtokunnalta, ja hakemukseen oli liitettävä virkaluettelo tai asianomaisen päällystön antama nimikirjanote, jossa annettiin tieto siitä virasta tai toimesta, jossa osakas viimeksi oli ollut, papintodistus tai ote siviilirekisteristä ja lääkärintodistus tarvittaessa.


title: Milka-Emilia Pasanen

text: Milka-Emilia Pasanen (s. 31. toukokuuta 1997 Pieksämäki) on suomalainen tennispelaaja. Pasanen edusti Suomea Fed Cupissa ensimmäisen kerran vuonna 2013. Vuonna 2015 hän voitti kaksinpelissä sisäkenttien Suomen mestaruuden.


title: Šumjatši

text:
Šumjatši () on kaupunkityyppinen taajama ja Šumjatšin piirin keskus Smolenskin alueella Venäjällä. Se
sijaitsee maanteitse runsas 140 kilometriä Smolenskista etelään, 22 kilometrin päässä Valko-Venäjän rajasta ja sen rajanylityspaikasta. Lähin rautatieasema on 7 kilometrin päässä etelässä sijaitseva, Roslavlista länteen Valko-Venäjän Krytšauhin vievän radan asema Ponjatovka (Ponetovka).


title: Šumjatši

text: Vuonna 2010 taajamassa asui 4 227 ja koko piirissä 10 713 henkeä.


title: Šumjatši

text: Paikkakunta sijaitsee Smolenskin-Moskovan ylänköalueella, lähellä Dneprin vesistöön kuuluvaa Ostjor-jokea. Paikkakunta on mainittu historiallisissa lähteissä vuonna 1587. Taajamassa oli ainakin neuvostoaikana alueellisen taidemuseon sivutoimipiste, elintarviketeollisuutta, asfalttiasema ja tiilentuotantoa.


title: Laura Gulbe

text: Laura Gulbe (s. 27. helmikuuta 1995 Riika) on latvialainen tennispelaaja. Gulbe edusti Latviaa Fed Cupissa ensimmäisen kerran vuonna 2012. Hän on tennispelaaja Ernests Gulbisin sisarpuoli.


title: Esa Valaja

text: Esa Valaja (s. 13. elokuuta 1967) on aktiiviuransa jo lopettanut suomalainen pikajuoksija. Uransa ajan hän edusti Oulun Pyrintöä ja toimi itse omana valmentajanaan. Kalevan kisoista Valaja voitti hopeaa ja pronssia 400 metrin juoksussa. Lisäksi hän saavutti viestijuoksun SM-kisoissa kaksi hopeaa 4 x 100 metrin viestijuoksussa sekä kultaa 4 x 400 metrin viestijuoksussa. Sisäratojen SM-kilpailuista Valaja voitti kultaa ja hopeaa 400 metrin juoksussa, sekä hopeaa 4 x 200 metrin viestijuoksussa.


title: Valtionrautateiden eläkelaitos

text: Valtionrautateiden eläkelaitos oli aiemmin Suomessa toiminut eläkelaitos, jonka varoista maksettiin valtionrautateiden virkamiesten ja heidän leskiensä eläkkeet. Valtionrautateiden eläkelaitos aloitti toimintansa vuonna 1882.


title: Valtionrautateiden eläkelaitos

text: Valtionrautateiden eläkelaitoksen tarkoituksena oli antaa eläkkeitä osakkailleen ja näiden kuolinpesille.


title: Valtionrautateiden eläkelaitos

text: Eläkelaitoksessa oli kuusi luokkaa, joissa vuotuinen eläke vaihteli virasta eroaville 2 400 markasta 1 400 markkaan sekä kuolinpesille 1 800 markasta 1 050 markkaan.


title: Valtionrautateiden eläkelaitos

text: Kassan osakas, joka oli täyttänyt 55 vuotta sekä saanut eläkkeen saantia varten hyväkseen lukea vähintään 30 vuoden ajan, oli oikeutettu saamaan täyden eläkkeen siinä luokassa, jonka mukaan hän oli viimeksi suorittanut säädetyt maksut. Sellaiselle osakkaalle, joka oli ollut osallisena eläkelaitoksessa vähemmän kuin kymmenen vuotta, ei saanut antaa täyttä eläkettä vaan ainoastaan 18/24-osan siitä.


title: Valtionrautateiden eläkelaitos

text: Jos osakas kivulloisuuden tähden erosi taikka jos hänen toimensa lakkautettiin, hän oli siinä tapauksessa, että hän sai eläkkeen saantia varten lukea hyväkseen vähintään kahdentoista vuoden ajan, oikeutettu ikävuosiin katsomatta saamaan eläkkeen siinä luokassa, johon hän kuului.


title: Valtionrautateiden eläkelaitos

text: Jos osakas, ennen kuin hän oli oikeutettu eläkkeen saantia varten lukemaan hyväkseen vähintään kaksitoista vuotta, oli saanut niin vaikean ruumiinvamman tai taudin, että hänen siitä syystä oli ollut pakko erota valtionrautateiden palveluksesta, hän oli oikeutettu saamaan 6/24-osaa eläkkeestä siinä luokassa, johon hän kuului, mutta tässä tapauksessa eläkemaksut oli suoritettava kahdeltatoista vuodelta.


title: Valtionrautateiden eläkelaitos

text: Jos osakas oli kuollut, hänen kuolinpesälleen tuleva eläke oli siinä luokassa, johon vainaja oli kuulunut. Kuolinpesälle tuleva eläke oli jaettava tasan eläkkeeseen oikeutettujen kesken. Jos ainoastaan yksi eläkkeensaantiin oikeutettu oli olemassa, eläke oli suoritettava hänelle kuitenkin täysimääräisenä.


title: Valtionrautateiden eläkelaitos

text: Eläkehakemus oli tehtävä kirjallisesti eläkelaitoksen Helsingissä olevalle johtokunnalle. Hakemukseen oli liitettävä virallinen todistus, josta saatiin selville eläkkeeseen oikeutetun tai oikeutettujen nimi, syntymäpäivä ja maine sekä kuolinpesään nähden edesmenneen osakkaan nimi ja kuolinpäivä sekä lääkärintodistus, jos kivulloisuus tai ruumiinvamma ilmoitettiin eläkkeen perusteeksi. Hakemuksessa oli ilmoitettava, missä hakija halusi nostaa eläkkeen.


title: Lego Friends

text: Lego Friends on Lego Groupin vuonna 2012 lanseeraama Lego-tuotesarja, jonka pääkohderyhmänä ovat yli viisivuotiaat tytöt. Vuonna 2000 ilmestyi myös samanniminen tietokonepeli, jolla ei kuitenkaan ole muuta tekemistä tuotesarjan kanssa.


title: Lego Friends

text: Lego Friends -lelujen päähenkilöinä ovat viisi tyttökaverusta Emma, Mia, Stephanie, Olivia ja Andrea, jotka elävät kuvitteellisessa Heartlake Cityn kaupungissa harrastaen erilaisia asioita. Useimmista Lego-tuotteista poiketen Friends-teeman hahmot eivät ole tavallisia Lego-minihahmoja vaan suunnilleen samankokoisia, mutta hieman yksityiskohtaisempia ja mittasuhteiltaan realistisempia ”mininukkeja”. Myös Legopalojen värimaailma on laajentunut Lego Friends sarjan myötä. Uusia värejä on tullut lisää kuusi ja ne ovat pääasiassa pastillinvärisiä.


title: Lego Friends

text: Vaikka Lego on yksi lelualan jättiläisistä, tytöt olivat olleet kuluttajien joukossa pieni vähemmistö eivätkä aiemmat yritykset vallata alaa heille suunnattujen lelujen markkinoilta olleet onnistuneet. Vuonna 2011 Legon omien tilastojen mukaan peräti 90 prosenttia sen tuotteista ostettiin pojille. Edeltävinä vuosina yhtiö oli tosin tietoisestikin keskittynyt pojille, ydinkohderyhmälleen, suunnattuihin tuotteisiin selvitäkseen talousvaikeuksista. Vuonna 2007 Lego aloitti neljä vuotta kestäneen tutkimus- ja suunnittelutyön, jonka päämääränä oli kehittää uusi tytöille suunnattu tuotesarja. Tutkimuksen myötä todettiin muun muassa, etteivät monetkaan tytöt pitäneet perinteisistä Lego-minihahmoista. Myös sukupuolten tavoissa leikkiä havaittiin eroja, jotka pyrittiin ottamaan huomioon suunnittelussa.


title: Lego Friends

text: Ensimmäiset 23 Lego Friends -pakettia lanseerattiin vuodenvaihteessa 2011–2012 40 miljoonan dollarin maailmanlaajuisen markkinointikampanjan tuella. Sarja osoittautui menestykseksi ylittäen kaksinkertaisesti ensimmäisen vuoden myyntitavoitteensa ja kolminkertaistaen tyttöjen määrän Legon asiakaskunnassa vuonna 2012. Monet Legon kilpailijat, kuten Mega Bloks ja Mattel, lanseerasivat menestyksen innoittamina omia vastaavia tuotteitaan. Tuotesarja herätti kuitenkin myös negatiivista huomiota ja sai osakseen runsaasti arvostelua. Sen katsottiin tukevan negatiivisia sukupuolistereotypioita ja keskittyvän poikien tuotesarjoja vähemmän rakentamiseen. Change.org-sivustolla kymmenettuhannet vaativat SPARK Movement -järjestön aloittamassa verkkoadressissa Legoa lopettamaan tyttöjen aliarvioimisen ja stereotypisoinnin. Vastineessaan kritiikkiin Lego korosti tuotteidensa kehittäviä puolia, jotka Friends-teema tuo entistä useampien tyttöjenkin ulottuville.


title: Agnė Čepelytė

text: Agnė Čepelytė (s. 1. joulukuuta 1995 Panevėžys) on liettualainen tennispelaaja. Čepelytė edusti Liettuaa Fed Cupissa ensimmäisen kerran vuonna 2013.


title: Ariel Mäki-Soini

text: Markus Toivo Ariel Mäki-Soini (s. 23. heinäkuuta 1975 Vammala) on suomalainen seiväshyppääjä. Hän edustaa Vammalan seudun Voimaa ja hänen valmentajanaan toimii Juha Mäki-Soini. Kalevan kisoista Mäki-Soini on saavuttanut kaksi pronssia seiväshypyssä, vuosina 1999 ja 2000. Lisäksi hän voitti sisäratojen SM-kilpailuissa seiväshypyn hopeaa vuonna 1995.


title: Juha Svahn

text: Juha Svahn (s. 14. maaliskuuta 1977) on suomalainen pituushyppääjä. Hän edustaa Vihdin Viestiä ja hänen valmentajinaan toimivat Ilpo Paajanen ja Stefan von Gerich. Kalevan kisoista Svahn on voittanut pronssia vuonna 2000. Lisäksi hän on saavuttanut sisäratojen SM-kilpailuissa kaksi pituushypyn pronssia, vuosina 2000 ja 2001.


title: Justina Mikulskytė

text: Justina Mikulskytė (s. 6. helmikuuta 1996 Šiauliai) on liettualainen tennispelaaja. Mikulskytė edusti Liettuaa Fed Cupissa ensimmäisen kerran vuonna 2012.


title: Joana Eidukonytė

text: Joana Eidukonytė (s. 2. lokakuuta 1994 Vilna) on liettualainen tennispelaaja. Eidukonytė edusti Liettuaa Fed Cupissa ensimmäisen kerran vuonna 2011.


title: Anteosauridae

text: Anteosauridae on sukupuuttoon kuollut Dinocephalia- ja Anteosauria-ryhmien terapsideihin kuuluva heimo. Sen jäsenet olivat keskipermikaudella eläneitä suuria ja pieniä lihansyöjiä. Heimoon kuuluu kaksi alaheimoa: Anteosaurinae ja Syodontinae, sekä pari basaalisempaa sukutason taksonia.


title: Anteosauridae

text: Heimoon kuuluvilla eläimillä on korkea ja kapea kallo, niiden yläleuan etuosa kaartuu hieman ylöspäin, kulmahampaat ovat suuret ja pään luu on Dinocephalialle tyypillisesti paksuhko. Erityisesti Anteosaurinae alaheimoon kuuluvilla eläimillä on suurten saaliseläinten ja ehkä luiden murskaamiseen viittaavia ominaisuuksia.


title: Anteosauridae

text: Anteosauridae-heimon suurimmat eläimet kuten "Titanophoneus" ja "Anteosaurus" kasvoivat usean metrin pituisiksi, ja niiden kallo saattoi olla noin metrin pituinen. Nämä eläimet saattoivat harjoittaa päidenpuskemiskäyttäytymistä. Ei tiedetä varmasti, elivätkö ne kokonaan maalla vai puolittain vedessä.


title: Anteosauridae

text: Suvut "Brithopus" ja "Deuterosaurus" on aikaisemmin luettu kuuluviksi Anteosauria-kladiin, mutta tarkemman tutkimuksen perusteella näyttäisi siltä, että ne edustavatkin Tapinocephaliaa tai muita terapsideja. Täten myös taksoni Brithopodidae ei voi olla synonyymi Anteosauridaelle, kuten on aikaisemmin ajateltu. Toisaalta eräs Ivan Jefremovin "Brithopus"-sukuun luokittelema leukafossiili (PIN 1954/7) on voitu osoittaa kuuluvaksi Anteosauridae-heimoon kuuluvaan "Syodon biarmicum" -lajiin kulmahampaiden rakenteen perusteella, eikä se siis ole "Brithopus" ollenkaan.


title: Anteosauridae

text: Cisneros "et al.", (2012):


title: Tuula Laitinen

text: Tuula Kristiina Laitinen (ent. Laitinen-Stolpe, s. 27. maaliskuuta 1981 Vihti) on suomalainen kestävyysjuoksija. Hän edustaa Vihdin Viestiä ja hänen valmentajanaan on vuodesta 2000 lähtien toiminut Kari Sinkkonen. Kalevan kisoista Laitinen on voittanut kultaa 5 000 metrin juoksussa vuonna 1997 sekä kolme hopeaa 10 000 metrin juoksussa, vuosina 1998, 1999 ja 2000. Lisäksi hän on saavuttanut sisäratojen SM-kilpailuissa kultaa 3 000 metrin juoksussa vuonna 1998.


title: Waterford-kristalli

text: Waterford-kristalli on irlantilaista kristallia, jota on tehty Waterfordissa jo 1700-luvulta lähtien. Sieltä kristallin teko levisi muihin maihin, kuten Saksaan, Tšekkiin ja Sloveniaan. Waterford-kristalli tunnetaan maailmalla laadustaan. Kuuluisin Waterford-kristalli on Times Squaren pallo New Yorkissa, joka pudotetaan merkiksi vuoden vaihtumisesta.


title: Waterford-kristalli

text: Fiskars osti vuonna 2015 WWRD-yhtiöt, jonka tuotemerkkeihin kuului Waterford-kristalli. Muita kauppaan kuuluneita tuotemerkkejä olivat Wedgwood, Royal Doulton, Royal Albert ja Rogaška.


title: Kosketusele

text: Kosketusele () on kosketusnäyttöisen laitteen ohjaamiseen tarkoitettu komento. Kosketusnäyttöistä laitetta voidaan käyttää paitsi sormella myös kosketusnäyttöjä varten kehitetyillä kynillä () tai muilla sopivilla esineillä.


title: Kosketusele

text: Kosketuksen suurin etu hiireen nähden on se, että kosketus on suorempaa vuorovaikutusta. Kosketus on myös helpompi oppia kuin hiiren käyttö, koska se muistuttaa kynällä työskentelyä. Koskettaminen sormella ja kynällä eroavat toisistaan, mutta ovat kuitenkin samantyyppisiä. Kosketuksen etuna ovat lisäksi sen nopeus ja virheettömyys.


title: Kosketusele

text: Kosketuseleiden käyttäminen tuo tullessaan myös joitakin ongelmia. Jos kosketusnäyttö on asetettu ergonomisesti väärään asentoon (esimerkiksi väärä kulma, väärä korkeus tai etäisyys käyttäjästä) saattaa käyttäjän käsi väsyä lyhyenkin käyttökerran aikana. Kosketusnäyttöä sormella käytettäessä saattaa näytön pinta likaantua. Ongelmia voi tuottaa myös pienten objektien osoittaminen ja niitä koskevien komentojen antaminen.


title: Kosketusele

text: Ele voidaan tehdä yhdellä tai kahdella sormella. Eleitä ovat esimerkiksi:


title: Judy Loman

text: Judith Ann ”Judy” Loman (s. "Leatherman"; 3. marraskuuta 1936 Goshen, Indiana) on yhdysvaltalais-kanadalainen harpisti. Hän opiskeli harpunsoittoa Carlos Salzedon johdolla Camdenissa, Mainessa sekä Curtisin musiikki-instituutissa.


title: Judy Loman

text: Loman soitti Toronton sinfoniaorkesterissa vuosina 1960–2001. Sen jälkeen hän on keskittynyt opettamiseen, konsertointiin ja transkriptioidensa ja sovitustensa julkaisemiseen. Hän on usein ollut Toronton sinfoniaorkesterin solistina ja lisäksi vieraillut muiden suurten pohjoisamerikkalaisten ja eurooppalaisten orkesterien solistina.


title: Judy Loman

text: Loman on tilannut useita harpputeoksia Kanadan johtavilta säveltäjiltä. Hän on levyttänyt ja esittänyt sooloresitaaleissa näitä teoksia eri puolilla Pohjois-Amerikkaa sekä Eurooppaa, lisäksi Israelissa ja Japanissa. Loman on sisällyttänyt ohjelmistoonsa muiden muassa John Weinzweigin, Harry Somersin ja R. Murray Schaferin teoksia. Lisäksi hän on tulkinnut harppuohjelmiston standardeja sellaisilta säveltäjiltä kuin Marcel Grandjany, Manuel de Falla, Gabriel Fauré, Paul Hindemith ja Gabriel Pierné. Schaferin teoksen "Crown of Ariadne" kantaesityksessä (1979) Loman soitti sekä lyömäsoittimia että harppua; hänen levytyksensä teoksesta sai Juno-palkinnon (paras klassinen albumi, 1979) ja Kanadan musiikkineuvoston "Grand prix du disquen". Loman on toiminut Israelin ja Yhdysvaltain kansainvälisten harppukilpailujen tuomarina. Hän on toiminut professorina Toronton yliopistossa ja kuulunut myös Kuninkaallisen musiikkikonservatorion (Toronto) henkilökuntaan. Vuonna 1998 hän liittyi Curtisin musiikki-instituutin henkilökuntaan. Hän perusti vuonna 1977 kesäkoulun harpisteille Ontarion Fenelon Fallsiin. Hänen oppilaitaan ovat olleet Gianetta Baril, Nora Bumanis, Sarah Davidson, Erica Goodman ja Elizabeth Volpé.


title: Judy Loman

text: Vuonna 1985 Lomanista tuli Maailman harppukongressin lautakunnan jäsen. Hänellä oli avioliitto trumpetisti Joseph Umbricon kanssa. Loman on levyttänyt muiden muassa RCA:lle, Naxokselle, CBC:lle, Musica Vivalle ja Marquis Musicille.


title: Times Squaren pallo

text: Times Squaren pallo on aikapallo, joka pudotetaan suurin juhlallisuuksin uudenvuodenyönä merkiksi vuoden vaihtumisesta New Yorkin Times Squarella. Pallo on valmistettu 2 668:sta Waterford-kristallista.


title: Hislavišti

text: Hislavišti () on pieni kaupunkityyppinen taajama ja Hislavištin piirin keskus Smolenskin alueen länsilaidalla Venäjällä. Taajama sijaitsee Dneprin sivuhaara Sožin yläjuoksun länsirannalla ja Smolenskin eteläpuolella; maanteitse alueen pääkaupunkiin on 78 kilometriä. Valko-Venäjän rajalle on 26 kilometriä. Lähin rautatieasema on 35 kilometrin päässä koillisessa.


title: Hislavišti

text: Vuonna 2010 taajamassa asui 2 288 ja koko piirissäkin vain 4 972 henkeä.


title: Hislavišti

text: Taajamassa ja sen lähiseudulla oli neuvostoaikana pellavan, juuston, alkoholin ja tiilien tuotantoa.


title: Katja Kuusela

text: Katja Marianne Kuusela (os. Liikola, s. 15. elokuuta 1974 Mikkeli) on suomalainen seitsenottelija ja pikajuoksija. Hän edustaa Mikkelin Kilpa-Veikkoja ja hänen valmentajanaan toimii Kari Kuusela. Kalevan kisoista Kuusela on voittanut seitsenottelun pronssia vuonna 1999. Lisäksi hän on saavuttanut viestijuoksun SM-kisoista kultaa ja pronssia 4 x 100 metrin viestijuoksussa. Sisäratojen SM-kilpailuissa hän on voittanut hopeaa ja kaksi pronssia viisiottelussa.


title: Jorma Kaisalo

text:
Jorma Allan Kaisalo (s. 1. elokuuta 1928 Oulu) on suomalainen kontra-amiraali (1983).
Kaisalo syntyi Oulussa vuonna 1928. Hänen vanhempansa olivat alikonemestari Aarne H. Kaisalo ja Helmi o.s. Sandelin. Kaisalo valmistui Oulun Lyseosta 1950 ja suoritti varusmiespalveluksensa rannikkotykistörykmentissä vuosina 1950–1951. Vuosina 1951–1953 hän opiskeli Merisotakoulun 25. merikadettikurssilla. Sieltä valmistuttuaan hän palveli Turun lippueessa förstinä eli laivan 1. upseerina vuoteen 1957 ja laivan päällikkönä vuodet 1957–1960. Vuosina 1960–1967 hän toimi Saaristomeren merivartioston meritoimiston päällikkönä ja merivartioston komentajana 1968–1973. Vuosina 1975–1988 hän toimi Rajavartiolaitoksen meriosaston osastopäällikkö. ja sitä ennen rajavartiolaitoksen meritoimiston päällikkö 1973–1974.


title: Eva Paalma

text: Eva Paalma (s. 21. joulukuuta 1994 Tallinna) on virolainen tennispelaaja. Paalma edusti Viroa Fed Cupissa ensimmäisen kerran vuonna 2012.


title: Vapaussotaeläke

text: Vapaussotaeläke oli aiemmin Suomessa eläke, jota maksettiin Suomen sisällissodan veteraaneille, jotka taistelivat valkoisten puolella, ja kaatuneiden tai kuolleiden omaisille.


title: Vapaussotaeläke

text: Vuonna 1919 annetun eläkelain mukaan eläkettä suoritettiin niille sisällissodassa vuonna 1918 haavoittuneille, saamistaan vammoista sairastuneille henkilöille ja niiden sodassa kaatuneiden tai saamistaan vammoista kuolleiden henkilöiden omaisille, jotka kuuluivat laillisen hallituksen joukkoihin. Tätä eläkettä ei saanut ulosmitata.


title: Vapaussotaeläke

text: Eläkettä suoritettiin ainoastaan sille vahingoittuneelle, jonka työkyky oli alentunut enemmällä kuin 10 prosentilla. Kaatuneen tai saamistaan vammoista kuolleen aviopuolisolle suoritettiin elinikäinen eläke ja lapsille 17 vuoden ikään kestävä eläke. Myös kaatuneen tai kuolleen vanhemmat olivat erityisillä ehdoilla oikeutetut saamaan eläkettä.


title: Vapaussotaeläke

text: Tuberkuloosipotilaille, joiden tila oli huonontunut heidän ottaessaan osaa vapaussotaan, myönnettiin valtion varoilla parantolahoitoa.


title: Vapaussotaeläke

text: Eläkeviranomaisia olivat valtion tapaturmalautakunta ja vakuutusneuvosto, joiden puoleen hakijan oli käännyttävä eläkettä saadakseen.


title: Laura Virtanen

text: Laura Virtanen (s. 16. marraskuuta 1980 Kaarina) on suomalainen korkeushyppääjä. Hän edustaa Turun Urheiluliittoa ja toimii nykyisin itse omana valmentajanaan. Kalevan kisoista Virtanen on saavuttanut korkeushypyn pronssia vuonna 1999. Lisäksi hän on voittanut sisäratojen SM-kilpailuissa korkeushypyssä hopeaa vuonna 2001 ja kaksi pronssia, vuosina 1997 ja 1998.


title: Jeršitši

text:
Jeršitši () on kylä ja pienen Jeršitšin piirin keskus Smolenskin alueen eteläosassa Venäjällä. Se
sijaitsee 135 kilometriä Smolenskista etelään, vajaan 20 kilometrin päässä Valko-Venäjän rajasta. Lähin kaupunki on Roslavl, joka sijaitsee 26 kilometriä kylästä pohjoiseen.


title: Jeršitši

text: Vuonna 2010 kylässä asui 1 722 ja koko piirissä 3 866 henkeä.


title: Julia Matojan

text: Julia Matojan (s. 10. elokuuta 1985 Tallinna) on virolainen tennispelaaja. Matojan edusti Viroa Fed Cupissa ensimmäisen kerran vuonna 2013.